Kannada-LLM-Labs/Wikipedia-Kn huggingface dataset:
ಉತ್ಪ್ರೇಕ್ಷೆ

ಉತ್ಪ್ರೇಕ್ಷೆ ಮಿತಿಮೀರಿದ ರೀತಿಯಲ್ಲಿ ಯಾವುದರದ್ದಾದರೂ ಪ್ರಾತಿನಿಧ್ಯ. ಉತ್ಪ್ರೇಕ್ಷಕನು ಪಾಶ್ಚಾತ್ಯ ಸಂಸ್ಕೃತಿಯಲ್ಲಿ ಕನಿಷ್ಠಪಕ್ಷ ಅರಿಸ್ಟಾಟಲ್‍ನ ಆಲಜ಼ೋನ್‍ನ ಚರ್ಚೆಯ ಕಾಲದಿಂದ ಪರಿಚಿತ ವ್ಯಕ್ತಿಯಾಗಿದ್ದಾನೆ: 'ಉತ್ತರಭೂಪನು ವಿಶೇಷ ಗುಣಗಳನ್ನು ಹೊಂದಿದ್ದೇನೆಂದು ತೋರ್ಪಡಿಸಿಕೊಳ್ಳುವವನು ಎಂದು ಪರಿಗಣಿತನಾಗಿದ್ದಾನೆ...ಉತ್ಪ್ರೇಕ್ಷಿಸುವುದು, ಆದರೆ ಅವನು ತೋರ್ಪಡಿಸಿಕೊಂಡಂತೆ ಈ ಗುಣಗಳನ್ನು ಅವನು ಹೊಂದಿರುವುದೇ ಇಲ್ಲ ಅಥವಾ ಕಡಿಮೆ ಮಟ್ಟದಲ್ಲಿ ಹೊಂದಿರುತ್ತಾನೆ'.

ಇದು ಕನಿಷ್ಠೀಕರಣದ ವಿರುದ್ಧ ಪದ.

ಉತ್ಪ್ರೇಕ್ಷೆಗೆ ಸಂಬಂಧಿಸಿದ ಶಬ್ದಗಳು ಅಥವಾ ಪದವಿನ್ಯಾಸಗಳು ಈ ಕೆಳಗಿನವನ್ನು ಒಳಗೊಂಡಿವೆ:

ಗಮನ ಬಯಸಲು ಸಾಧನೆಗಳು, ಅಡೆತಡೆಗಳು ಮತ್ತು ಸಮಸ್ಯೆಗಳನ್ನು ಹಿಗ್ಗಿಸುವುದು ಒಂದು ದೈನಂದಿನ ಸಂಗತಿ. ಉತ್ಪ್ರೇಕ್ಷಿಸುವುದು ಒಂದು ಬಗೆಯ ವಂಚನೆ ಕೂಡ, ಜೊತೆಗೆ ಕಾಯಿಲೆಯ ಸೋಗುಹಾಕುವ ವಿಧಾನ – ಜವಾಬ್ದಾರಿಗಳಿಂದ ತಪ್ಪಿಸಿಕೊಳ್ಳುವ ನೆಪವಾಗಿ ಸಣ್ಣಪುಟ್ಟ ಗಾಯಗಳು ಅಥವಾ ಇರುಸುಮುರುಸನ್ನು ದೊಡ್ಡದು ಮಾಡುವುದು. ತೇಜೋವಧೆಯು ಸಾಮಾನ್ಯವಾಗಿ ಉದ್ದೇಶಪೂರ್ವಕ ಉತ್ಪ್ರೇಕ್ಷೆ ಅಥವಾ ವಾಸ್ತವಾಂಶಗಳ ಕುಶಲ ನಿರ್ವಹಣೆಯನ್ನು ಒಳಗೊಳ್ಳುತ್ತದೆ. ಖಿನ್ನತೆಯಲ್ಲಿ, ಉತ್ಪ್ರೇಕ್ಷಿತ ಎಲ್ಲ ಅಥವಾ ಏನೂ ಇಲ್ಲ ಯೋಚನೆಯು ಸ್ವ-ಬಲವರ್ಧನೆಯ ಆವರ್ತವನ್ನು ರಚಿಸಬಹುದು: ಈ ಯೋಚನೆಗಳನ್ನು ಭಾವನಾತ್ಮಕ ವರ್ಧಕಗಳೆಂದು ಕರೆಯಬಹುದು, ಏಕೆಂದರೆ ಅವು ಸುತ್ತ ಸುತ್ತ ಹೋದಂತೆ, ಹೆಚ್ಚು ತೀವ್ರವಾಗುತ್ತವೆ.

ಅಣಕುಚಿತ್ರವು ಸುಲಭವಾಗಿ ಗುರುತಿಸಬಲ್ಲ ದೃಶ್ಯ ಪ್ರತಿರೂಪವನ್ನು ಸೃಷ್ಟಿಸಲು ಒಬ್ಬ ವ್ಯಕ್ತಿ ಅಥವಾ ಒಂದು ವಸ್ತುವಿನ ವೈಶಿಷ್ಟ್ಯವನ್ನು ಉತ್ಪ್ರೇಕ್ಷಿಸುವ ಅಥವಾ ವಿರೂಪಗೊಳಿಸುವ ಭಾವಚಿತ್ರವನ್ನು ಸೂಚಿಸಬಹುದು. ಸಾಹಿತ್ಯದಲ್ಲಿ, ವಿಡಂಬನೆಯು ಕೆಲವು ಗುಣಲಕ್ಷಣಗಳ ಉತ್ಪ್ರೇಕ್ಷೆ ಮತ್ತು ಉಳಿದವುಗಳ ಅತಿ ಸರಳೀಕರಣ ಬಳಸಿ ಒಬ್ಬ ವ್ಯಕ್ತಿಯ ವಿವರಣೆ.

ಉಲ್ಲೇಖಗಳು

ಸಾರ್ವಜನಿಕ ಸಂಪರ್ಕ ತಂತ್ರಗಳು
ಅತಿಶಯೋಕ್ತಿ

ಅತಿಶಯೋಕ್ತಿ ಅಲಂಕಾರಿಕ ಸಾಧನ ಅಥವಾ ಭಾಷಾಲಂಕಾರವಾಗಿ ಉತ್ಪ್ರೇಕ್ಷೆಯ ಬಳಕೆ. ಕಾವ್ಯ ಮತ್ತು ಭಾಷಣಕಲೆಯಲ್ಲಿ, ಅದು ಒತ್ತು ನೀಡುತ್ತದೆ, ಬಲವಾದ ಅನಿಸಿಕೆಗಳನ್ನು ಪ್ರಚೋದಿಸುತ್ತದೆ, ಮತ್ತು ಬಲವಾದ ಪ್ರಭಾವಗಳನ್ನು ಸೃಷ್ಟಿಸುತ್ತದೆ. ಭಾಷಾಲಂಕಾರವಾಗಿ, ಅದನ್ನು ಸಾಮಾನ್ಯವಾಗಿ ಅಕ್ಷರಶಃ ತೆಗೆದುಕೊಳ್ಳಬಾರದು.

ಅತಿಶಯೋಕ್ತಿಯನ್ನು ಅಂತಹ ಉತ್ಪ್ರೇಕ್ಷೆಗಳ ನಿದರ್ಶನಗಳಿಗೂ ಒತ್ತು ಅಥವಾ ಪರಿಣಾಮಕ್ಕಾಗಿ ಬಳಸಬಹುದು. ಅತಿಶಯೋಕ್ತಿಗಳನ್ನು ಹಲವುವೇಳೆ ಅನೌಪಚಾರಿಕ ಮಾತಿನಲ್ಲಿ ತೀವ್ರಕಾರಿಗಳಾಗಿ ಬಳಸಲಾಗುತ್ತದೆ, ಉದಾಹರಣೆಗೆ "ಈ ಚೀಲ ಒಂದು ಟನ್ ಭಾರವಿದೆ". ಮಾತನಾಡುವವನು ಚೀಲವು ವಿಪರೀತ ಭಾರವಾಗಿದೆ ಎಂದು ಕಂಡುಕೊಂಡನು ಎಂಬ ವಿಚಾರವನ್ನು ಇಲ್ಲಿ ಅತಿಶಯೋಕ್ತಿಯು ಮುಂದಿಡುತ್ತದೆ, ಆದರೆ ಅಕ್ಷರಶಃ ಚೀಲವು ಒಂದು ಟನ್ ಭಾರವಾಗಿರುವುದಿಲ್ಲ. ಅತಿಶಯೋಕ್ತಿಯನ್ನು ಅರ್ಥಮಾಡಿಕೊಳ್ಳುವುದು ಮತ್ತು ಸಂದರ್ಭದಲ್ಲಿ ಅವುಗಳ ಬಳಕೆ ಭಾಷಣಕಾರನು ಕಳಿಸುತ್ತಿರುವ ಸಂದೇಶಗಳನ್ನು ತಿಳಿದುಕೊಳ್ಳುವಲ್ಲಿ ಒಬ್ಬರ ಸಾಮರ್ಥ್ಯವನ್ನು ಪ್ರೋತ್ಸಾಹಿಸುತ್ತದೆ. ಅತಿಶಯೋಕ್ತಿಗಳ ಬಳಕೆ ಭಾವನೆಗಳನ್ನು ಪ್ರಸಾರಮಾಡುತ್ತದೆ ಎಂದು ದೃಢಪಡಿಸಲಾಗಿದೆ. ಅತಿಶಯೋಕ್ತಿಯನ್ನು ಹಾಸ್ಯ, ಉತ್ಸಾಹ, ದುಃಖ, ಮತ್ತು ಇತರ ಅನೇಕ ಭಾವನೆಗಳ ರೂಪದಲ್ಲಿ ಬಳಸಬಹುದು, ಎಲ್ಲ ಅದನ್ನು ಭಾಷಣಕಾರನು ಬಳಸುವ ಸಂದರ್ಭವನ್ನು ಆಧರಿಸಿ.

ಉಲ್ಲೇಖಗಳು

ಸಾಹಿತ್ಯಿಕ ತಂತ್ರಗಳು
ಈಜು

ಈಜು ಎನ್ನುವುದು ಕೈ ಮತ್ತು ಕಾಲುಗಳನ್ನು ಬಳಸಿಕೊಂಡು, ದೇಹವನ್ನು ನೀರಿನಲ್ಲಿ ಚಲಿಸುವಂತೆ ಮಾಡುವ ವಯಕ್ತಿಕ ಅಥವಾ ಗುಂಪಿನ ಕ್ರೀಡೆಯಾಗಿದೆ. ಸಾಧಾರಣವಾಗಿ ಈ ಕ್ರೀಡೆಯು ಕೊಳಗಳಲ್ಲಿ ಅಥವಾ ಸಮುದ್ರ ಕೆರೆಗಳಂಥ ಜಲಾಶಯಗಳಲ್ಲಿ ನಡೆಯುತ್ತದೆ. ಸ್ಫರ್ಧಾತ್ಮಕ ಈಜು, ಒಲಿಂಪಿಕ್ ಕ್ರೀಡಾಕೂಟದ ಕ್ರೀಡೆಗಳಲ್ಲೆಲ್ಲ ಸುಪ್ರಸಿದ್ಧವಾದ ಕ್ರೀಡೆಗಳಲ್ಲಿ ಒಂದಾಗಿದೆ. ಒಲಿಂಪಿಕ್ ಕ್ರೀಡಾಕೂಟದಲ್ಲಿ 'ಚಿಟ್ಟೆ ವರಸೆ', 'ಬೆನ್ನಿನ ವರಸೆ', 'ಎದೆ ವರಸೆ', 'ಸ್ವತಂತ್ರ ವರಸೆ' ಮತ್ತು 'ವಯಕ್ತಿಕ ಮಿಶ್ರವರಸೆ' ಮುಂತಾದ ಪ್ರಾಕಾರಗಳಿವೆ. ಈ ವಯಕ್ತಿಕ ಪ್ರಾಕಾರಗಳಲ್ಲದೆ, ಈಜುಗಾರರು ಮಾರೊದಗಿಕೆಯ ಓಟದಲ್ಲೂ ಭಾಗವಹಿಸುತಾರೆ. ಒಂದೊಂದು ವರಸೆ/ಶೈಲಿಯ ಈಜಿಗೂ ತನ್ನದೇ ಆದ ವಿಶೇಷ ಕೌಶಲ್ಯದ ಅವಶ್ಯಕತೆ ಇರುತ್ತದೆ ಮತ್ತು ಸ್ಫರ್ಧೆಗಳಲ್ಲಿ ಪ್ರತಿ ವರಸೆಯನ್ನೂ ಒಪ್ಪಿಕೊಳ್ಳಲು ವಿಶೇಷವಾದ ಮಾನದಂಡಗಳಿರುತ್ತವೆ. ಸ್ಫರ್ಧಾತ್ಮಕ ಈಜು ಪಂದ್ಯಾವಳಿಗಳಲ್ಲಿ ಈಜು-ಉಡುಗೆಗಳ ಉಪಯೋಗದ ಬಗ್ಗೂ ಪ್ರತ್ಯೇಕ ನಿಯಮಾವಳಿಗಳಿರುತ್ತವೆ. ಸ್ಫರ್ಧಾತ್ಮಕವಾಗಿ ಈಜುವುದರಿಂದ ಕೆಲವು ದೈಹಿಕ ಗಾಯಗಳಾಗಬಹುದಾದರೂ, ಈಜುವುದರಿಂದ ಆರೋಗ್ಯಕ್ಕೆ ಹಲವಾರು ಪ್ರಯೋಜನಗಳಿವೆ.

ಇತಿಹಾಸ 

ಐತಿಹಾಸಿಕ ಕಾಲಮಾನಕ್ಕೂ ಮುನ್ನವೇ ಜನರು ವಿನೋದಕ್ಕಾಗಿ ಈಜುತ್ತಿದ್ದರು ಎನ್ನುವುದರ ಬಗ್ಗೆ ಪುರಾವೆಗಳು ಸಿಕ್ಕಿವೆ, ಈವರೆಗೆ ಸಿಕ್ಕಿರುವ ಪುರಾವೆಗಳಲ್ಲಿ ಎಲ್ಲಕ್ಕಿಂತ ಹಳೆಯದೆಂದರೆ ೧೦,೦೦೦ ವರ್ಷಗಳಷ್ಟು ಹಳೆಯದಾದ ಶಿಲಾಯುಗದ ಚಿತ್ರಕಲೆಗಳು. 
ಲಿಖಿತ ಉಲ್ಲೇಖಗಳು ಇಲಿಯಾಡ್ [] ಬಿವುಲ್ಫ಼್ ಕವಿತೆ, []
, ಇಲಿಯಾಡ್, ಒಡಿಸ್ಸಿ ಕವಿತೆ [], ಕುರಾನ್  ಮುಂತಾದ ಗ್ರಂಥಗಳಲ್ಲಿ ಕ್ರಿ.ಪೂ. ೨೦೦೦ ರಿಂದಲೂ ಕಾಣಸಿಗುತ್ತವೆ. ನಿಕೊಲಾಸ್ ವೈನ್ ಮ್ಯಾನ್ ಎಂಬ ಜರ್ಮನ್ ಭಾಷಾ ಪ್ರಾಧ್ಯಾಪಕರು ೧೫೩೮ರಲ್ಲಿ Der Schwimmer oder ein Zweigespräch über die Schwimmkunst (ಈಜುಗಾರ ಅಥವಾ ಈಜೆಂಬ ಕಲೆಯ ಬಗೆಗಿನ ಸಂಭಾಷಣೆ) ಎಂಬ ಪುಸ್ತಕವನ್ನೂ ಬರೆದಿದ್ದಾರೆ.

೧೮೩೦ರ ದಶಕದಲ್ಲಿ ಈಜು ಸ್ಫರ್ಧಾತ್ಮಕ ಮತ್ತು ಮನರಂಜನಾ ಚಟುವಟಿಕೆಯಾಗಿ ಇಂಗ್ಲೆಂಡಿನಲ್ಲಿ ಹೊರಹೊಮ್ಮಿತು. ೧೮೨೮ರಲ್ಲಿ ಮೊತ್ತ ಮೊದಲಬಾರಿಗೆ ಒಳಾಂಗಣ ಈಜುಕೊಳ 'ಸಂತ ಜಾರ್ಜ್ ಬಾತ್ಸ್'ನ್ನು ಸಾರ್ವಜನಿಕರ ಉಪಯೋಗಕ್ಕಾಗಿ ಮುಕ್ತಗೊಳಿಸಲಾಯಿತು. ೧೮೩೭ರ ವೇಳೆಗಾಗಲೇ ರಾಷ್ಟ್ರೀಯ ಈಜು ಸೊಸೈಟಿ ([] ಈಜು ಸ್ಪರ್ಧೆಗಳನ್ನು ಲಂಡನ್ ಸುತ್ತಮುತ್ತ ತಾನು ಕಟ್ಟಿದ ಆರು ಕೃತಕ ಈಜುಕೊಳಗಳಲ್ಲಿ ನಡೆಸಿಕೊಂಡು ಬರುತ್ತಿತ್ತು. ಮನರಂಜನೆಗಾಗಿ ಈಜುವ ಪ್ರವೃತ್ತಿ ಆ ವೇಳೆಗೆ ತುಂಬಾ ಪ್ರಸಿದ್ಧವಾಯಿತು. ೧೮೮೦ರಲ್ಲಿ ಮೊತ್ತ ಮೊದಲ ರಾಷ್ಟ್ರೀಯ ನಿಯಂತ್ರಣ ಮಂಡಳಿಯಾದ ಹವ್ಯಾಸಿ ಈಜುಗಾರರ ಸಂಘಟನೆ ಹುಟ್ಟಿಕೊಳ್ಳುವ ಸಮಯಕ್ಕೆ ಸುಮಾರು ೩೦೦ ಪ್ರಾದೇಶಿಕ ಗುಂಪುಗಳು ಇಂಗ್ಲೆಂಡಿನ ತುಂಬೆಲ್ಲಾ ಹುಟ್ಟಿಕೊಂಡಿದ್ದವು.

೧೮೪೪ರ ಈಜು ಸ್ಫರ್ಧೆಯಲ್ಲಿ ಇಬ್ಬರು ಅಮೆರಿಕನ್ ಮೂಲನಿವಾಸಿಗಳು ಮುಂದೆ-ತೆವಳುವ ಶೈಲಿಯನ್ನು ಯುರೋಪಿನ ಸಭಾಸದರ ಮುಂದೆ ಪ್ರಸ್ತುತಪಡಿಸಿದರು. ಸರ್ ಜಾನ್ ಅರ್ಥರ್ ಟ್ರಡ್ಗೆನ್ ಎಂಬುವರು ಕೈ-ಮೇಲಾಟ ಶೈಲಿಯನ್ನು ದಕ್ಷಿಣ ಅಮೆರಿಕದ ಮೂಲನಿವಾಸಿಗಳಿಂದ ಕಲಿತುಕೊಂಡು ೧೮೭೩ರಲ್ಲಿ ನಡೆದ ಪ್ರಾದೇಶಿಕ ಈಜು ಸ್ಫರ್ಧೆಯಲ್ಲಿ ಹೊಸ-ಶೈಲಿಯನ್ನು ತೋರ್ಪಡಿಸಿ ವಿಜೇತರಾದರು. ಈ ಸಂಶೋಧನೆಯನ್ನು ಈಗಲೂ ಅತ್ಯಂತ ಶಕ್ತಿಯುತವಾದ ಶೈಲಿ ಎಂದು ಪರಿಗಣಿಸಲಾಗುತ್ತದೆ.

ಉಲ್ಲೇಖಗಳು 

ಜಲ ಕ್ರೀಡೆಗಳು
ಅತ್ತರು

ಅತ್ತರು ಸಸ್ಯಶಾಸ್ತ್ರೀಯ ಮೂಲಗಳಿಂದ ಪಡೆಯಲಾದ ಒಂದು ಸಾರಭೂತ ತೈಲ. ಅತ್ಯಂತ ಸಾಮಾನ್ಯವಾಗಿ ಈ ಎಣ್ಣೆಗಳನ್ನು ಜಲ ಅಥವಾ ಉಗಿ ಶುದ್ಧೀಕರಣದ ಮೂಲಕ ಹೊರತೆಗೆಯಲಾಗುತ್ತದೆ. ಅವನ್ನು ರಾಸಾಯನಿಕ ವಿಧಾನಗಳಿಂದಲೂ ಹಿಂಡಿತೆಗೆಯಬಹುದು ಆದರೆ ಸಾಮಾನ್ಯವಾಗಿ ಅತ್ತರುಗಳು ಎಂದು ಅರ್ಹತೆಪಡೆದ ನೈಸರ್ಗಿಕ ಸುಗಂಧದ್ರವ್ಯಗಳನ್ನು ನೀರಿನಿಂದ ಶುದ್ಧೀಕರಿಸಲಾಗುತ್ತದೆ. ಎಣ್ಣೆಗಳನ್ನು ಸಾಮಾನ್ಯವಾಗಿ ಗಂಧದಂತಹ ಒಂದು ದಾರು ಮೂಲಪದಾರ್ಥದೊಳಗೆ ಶುದ್ಧೀಕರಿಸಲಾಗುತ್ತದೆ ಮತ್ತು ನಂತರ ಹಳತಾಗಿಸಲಾಗುತ್ತದೆ. ಬಳಸಲಾದ ಸಸ್ಯಪದಾರ್ಥಗಳು ಮತ್ತು ಬಯಸಿದ ಪರಿಣಾಮಗಳನ್ನು ಆಧರಿಸಿ ಪಕ್ವಗೊಳಿಸುವ ಅವಧಿ ಒಂದರಿಂದ ಹತ್ತು ವರ್ಷಗಳವರೆಗೆ ಇರಬಹುದು.

ಅತ್ತರುಗಳು ಬಹಳ ಸಾಂದ್ರಣಯುಕ್ತವಾಗಿರುತ್ತವೆ ಮತ್ತು ಹಾಗಾಗಿ ಅವನ್ನು ಸಾಮಾನ್ಯವಾಗಿ ಸಣ್ಣ ಪ್ರಮಾಣದಲ್ಲಿ ಅಲಂಕೃತ ಆಕಾರಕೊಟ್ಟ ಸ್ಫಟಿಕ ಬಾಟಲಿಗಳು ಅಥವಾ ಚಿಕ್ಕ ರತ್ನಖಚಿತ ಬಸಿ ಸೀಸೆಗಳಲ್ಲಿ ಮಾರಾಟಮಾಡಲಾಗುತ್ತದೆ. ಅತ್ತರುಗಳು ಮಧ್ಯಪ್ರಾಚ್ಯದಾದ್ಯಂತ ಮತ್ತು ದೂರಪ್ರಾಚ್ಯದಲ್ಲಿಯೂ ಭಾರತ, ಬಾಂಗ್ಲಾದೇಶ, ಪಾಕಿಸ್ತಾನದಲ್ಲಿ ಜನಪ್ರಿಯವಾಗಿವೆ. ಅತ್ತರುಗಳು ಅಗ್ಗವಾಗಿವೆ ಏಕೆಂದರೆ ಅವು ಎಷ್ಟು ಸಾಂದ್ರಣಯುಕ್ತವಾಗಿವೆಯೆಂದರೆ ಒಂದು ಸಣ್ಣ ಬಾಟಲಿಯನ್ನು ನಿಯಮಿತ ಬಳಕೆದಾರನು ಹಲವು ವಾರಗಳು ಅಥವಾ ತಿಂಗಳುಗಳು ಕೂಡ ಬಳಸಬಹುದು.

ತಾಂತ್ರಿಕವಾಗಿ ಅತ್ತರುಗಳು ಗಂಧದೆಣ್ಣೆ/ದ್ರವ ಪ್ಯಾರಫಿನ್‍ನಲ್ಲಿ ಹೂವುಗಳು, ಮೂಲಿಕೆಗಳು, ಸಾಂಬಾರ ಪದಾರ್ಥಗಳು ಮತ್ತು ಬಿಸಿಯಾಗಿಸಿದ ಮಣ್ಣಿನಂತಹ ಇತರ ನೈಸರ್ಗಿಕ ವಸ್ತುಗಳಿಂದ ಪಡೆದ ಪದಾರ್ಥಗಳು. ಅತ್ತರುಗಳನ್ನು ದೊಡ್ಡ ಕಡಾಯಿ ಮತ್ತು ಭಾಂಡದೊಂದಿಗೆ ಜಲ ಶುದ್ಧೀಕರಣ ತಂತ್ರ ಬಳಸಿ ತಯಾರಿಸಲಾಗುತ್ತದೆ. ಈ ತಂತ್ರಗಳು ಭಾರತದ ಕನ್ನೌಜ್‍ನಲ್ಲಿ ಇಂದೂ ಬಳಕೆಯಲ್ಲಿವೆ. ಮುಘಲ್ ಕುಲೀನರು ಅತ್ತರುಗಳ ಪ್ರೇಮಿಗಳಾಗಿದ್ದರು. ಮಲ್ಲಿಗೆ ಅತ್ತರು ಹೈದರಾಬಾದ್ ನಿಜಾಮರ ನೆಚ್ಚಿನ ಸುಗಂಧ ದ್ರವ್ಯವಾಗಿತ್ತು. ಸಾಂಪ್ರದಾಯಿಕವಾಗಿ ಪೂರ್ವ ವಿಶ್ವದಲ್ಲಿ, ತಮ್ಮ ಅತಿಥಿಗಳಿಗೆ ಬೀಳ್ಕೊಡುವ ಸಮಯದಲ್ಲಿ ಅತ್ತರು ಕೊಡುವುದು ಕುಲೀನರ ರೂಢಿಗತ ಪದ್ಧತಿಯಾಗಿತ್ತು. ಅತ್ತರುಗಳನ್ನು ಸಾಂಪ್ರದಾಯಿಕವಾಗಿ ಅತ್ತರುದಾನಿಗಳು ಎಂದು ಕರೆಯಲಾಗುವ ಅಲಂಕೃತ ಸ್ಫಟಿಕ ಬಾಟಲಿಗಳಲ್ಲಿ ಕೊಡಲಾಗುತ್ತದೆ. ಸೂಫಿ ಆರಾಧಕರಲ್ಲಿ ಧ್ಯಾನ ಗುಂಪುಗಳು ಮತ್ತು ಕುಣಿತಗಳ ಅವಧಿಯಲ್ಲಿ ಅತ್ತರುಗಳ ಬಳಕೆ ಸಾಮಾನ್ಯವಾಗಿದೆ.

ಸುಗಂಧದ್ರವ್ಯಗಳು
ವಿಶ್ವ ಗುಬ್ಬಚ್ಚಿಗಳ ದಿನ

ಮನೆಯಂಗಣದಲ್ಲಿನ ಗುಬ್ಬಚ್ಚಿಗಳು ಹಾಗೂ ಇನ್ನಿತರ ಪಕ್ಷಿಗಳ ಬಗೆಗೆ ಜನ ಜಾಗೃತಿ ಉಂಟುಮಾಡಿ ಅವುಗಳ ಸಂಕುಲಕ್ಕೆ ಉಂಟಾಗುತ್ತಿರುವ ಭೀತಿಯನ್ನು ತಡೆಗಟ್ಟುವ ಪ್ರಯತ್ನವಾಗಿ ಮಾರ್ಚ್ 20 ದಿನವನ್ನು ವಿಶ್ವ ಗುಬ್ಬಚ್ಚಿಗಳ ದಿನವಾಗಿ ಆಚರಿಸಲಾಗುತ್ತಿದೆ. ಭಾರತದ ನೇಚರ್ ಫಾರೆವರ್ ಸೊಸೈಟಿಯ ಪ್ರಮುಖ ಆಸಕ್ತಿಯ ಮೇರೆಗೆ ಪ್ರಾರಂಭಗೊಂಡಿರುವ ಈ ಆಚರಣೆಗೆ, ಫ್ರಾನ್ಸಿನ ಇಕೋ-ಸಿಸ್ ಆಕ್ಷನ್ ಫೌಂಡೆಶನ್ ಮತ್ತು ವಿಶ್ವದ ಅನೇಕ ಸಂಸ್ಥೆಗಳು ಸಹಯೋಗ ನೀಡಿವೆ.ಸಂಸ್ಥೆಯ ನಿರ್ಮಾತೃ ಮೊಹಮ್ಮದ್ ದಿಲ್ವಾರ್ ಅವರು 2010ರಲ್ಲಿ ಗುಬ್ಬಚ್ಚಿಗಳ ದಿನವನ್ನು ಜಗತ್ತಿಗೆ ಪರಿಚಯಿಸಿದರು.

ಪ್ರಪಂಚದಾದ್ಯಂತ
ಪ್ರತಿವರ್ಷ ಎನ್‌ಎಫ್‌ಎಸ್‌ಐ ವಿಶ್ವ ಗುಬ್ಬಚ್ಚಿಗಳ ದಿನವನ್ನು ಪ್ರಪಂಚದಾದ್ಯಂತ ಒಟ್ಟು 50 ರಾಷ್ಟ್ರಗಳಲ್ಲಿ ಆಚರಿಸುತ್ತಿದೆ

ಗುಬ್ಬಚ್ಚಿಗಳ ಅವಸಾನಕ್ಕೆ ಕಾರಣ 
ಪ್ರಕೃತಿ ಸೌಂದರ್ಯವನ್ನು ಮೂಲೆಗುಂಪು ಮಾಡಿ ತಾಂತ್ರಿಕ ಬದುಕಿಗೆ ಜೋತುಬಿದ್ದಿರುವದು. 
ಕೃಷಿಯಲ್ಲಿ ಕೀಟನಾಶಕಗಳ ಬಳಕೆ.
ಪ್ಯಾಕೇಟ್ ಆಹಾರ.
ಬದಲಾದ ಜೀವನಶೈಲಿ.ಇವೆಲ್ಲವೂ ಗುಬ್ಬಚ್ಚಿಗಳಿಗೆ ಆಹಾರದ ಕೊರತೆ ಎದುರಾಗುವಂತೆ ಮಾಡಿದ್ದಲ್ಲದೇ ಅವುಗಳ ಸಾವಿಗೆ ಕಾರಣವಾಗಿದೆ .

ವಾಸದ ಕೊರತೆ
ಹಿಂದಿನ ಮನೆಗಳು ಹೆಚ್ಚಿನದಾಗಿ ಹಂಚಿನ , ಹುಲ್ಲಿನ ಮನೆಗಳು.  ಇವುಗಳು ಗುಬ್ಬಚ್ಚಿಗಳಿಗೆ ಹೇಳಿ ಮಾಡಿಸಿದ ವಾಸಸ್ಥಾನವಾಗಿದ್ದವು.  ಆದರೆ ಇಂದಿನ ಮನೆಗಳ ನಿರ್ಮಾಣವೂ ಸಂಪೂರ್ಣವಾಗಿ ಆಧುನಿಕರಣಕ್ಕೆ ಒಳಪಟ್ಟಿರುವದು. ಇಂತಹ ಮನೆಗಳಲ್ಲಿ ಗುಬ್ಬಚ್ಚಿಗಳು ಗೂಡಕಟ್ಟಿಕೊಳ್ಳಲು ಸಾಧ್ಯವಾಗುತ್ತಿಲ್ಲ.  ಗೂಡಿಲ್ಲದೇ ಗುಬ್ಬಚ್ಚಿಗಳು ಬಿಸಿಲು,  ಮಳೆ , ಗಾಳಿಗೆ ತತ್ತರಿಸುತ್ತಿದ್ದು ಅಳಿವಿನಂಚಿಗೆ ಸಾಗುತ್ತಿವೆ.

ಎನ್‌ಎಫ್‌ಎಸ್‌ಐನ ಜಾಗೃತಿ ಅಭಿಯಾನ
ಎನ್‌ಎಫ್‌ಎಸ್‌ಐ ಇದು ಸ್ಥಾಪನೆಯಾಗಿದ್ದು 2005ರಲ್ಲಿ. ಗುಬ್ಬಚ್ಚಿಗಳು ಅವಸಾನಕ್ಕೆ ಹೋಗುತ್ತಿರುವುದನ್ನರಿತ ಎನ್‌ಎಫ್‌ಎಸ್‌ಐ ಇವುಗಳ ಬಗ್ಗೆ ಅರಿವು ಮೂಡಿಸಲು ಹಾಗೂ ವಾಸಸ್ಥಾನದ ಸಮಸ್ಯೆ ನಿವಾರಿಸಲು ಗೂಡುಗಳನ್ನು ಹಂಚಿಕೆ ಮಾಡುತ್ತಿದೆ.

ಉಲ್ಲೇಖಗಳು 

ದಿನಾಚರಣೆಗಳು
ಗೌರವ್ ಖನ್ನಾ

ಗೌರವ್ ಖನ್ನಾ ಒಬ್ಬ ಭಾರತೀಯ ಟಿವಿ ನಟ ಹಾಗು ರೂಪದರ್ಶಿಯಾಗಿದ್ದಾರೆ. ಟಿವಿ ಧಾರಾವಾಹಿಗಳಾದ ಕುಂಕುಮ್, ಲವ್ ನೇ ಮಿಲಾ ದಿ ಜೋಡಿ, ಮತ್ತು ಯೆಹ್ ಪ್ಯಾರ್ ನಾ ಹೋಗಾ ಕಮ್ ನಲ್ಲಿಯ ಪಾತ್ರಗಳಿಗೆ ಪ್ರಸಿದ್ಧಿ ಹೊಂದಿದ್ದಾರೆ.

ವೃತ್ತಿ ಜೀವನ 
ಗೌರವ್ ಖನ್ನಾ ತಮ್ಮ ವೃತ್ತಿ ಜೀವನವನ್ನು ಟಿವಿ ಜಾಹೀರಾತುಗಳ ಮೂಲಕ ಪ್ರಾರಂಭಿಸಿದರು. ಆದರೆ ಇವರಿಗೆ ಹೆಸರು ತಂದುಕೊಟ್ಟಿದ್ದು ಸ್ಟಾರ್ ಇಂಡಿಯಾ ವಾಹಿನಿಯ ಸುಪ್ರಸಿದ್ಧ ಕುಂಕುಮ್  ಧಾರಾವಾಹಿಯಲ್ಲಿನ ಶರ್ಮನ್ ವಾಧ್ವಾ ಪಾತ್ರ. ರುಹಾನ್ ಓಬೆರಾಯ್ ಆಗಿ ನಟಿಸಿದ ಮೇರೀ ಡೋಲೀ ತೇರೇ ಆಂಗನಾ, ಇವರು ನಾಯಕರಾಗಿ ನಟಿಸಿದ ಮೊದಲ ಧಾರಾವಾಹಿಯಾಗಿದೆ. 

ಟಿವಿ ಧಾರಾವಾಹಿಗಳಲ್ಲಿ ಮಾತ್ರವಲ್ಲದೆ, ಖನ್ನಾ ಹಲವು ರಿಯಾಲಿಟಿ ಶೋಗಳಲ್ಲಿಯೂ ಕಾಣಿಸಿಕೊಂಡಿದ್ದಾರೆ. 9X ವಾಹಿನಿಯ ಜಲ್ವಾ ಫ಼ೋರ್ ೨ ಕಾ ೧, ಡ್ಯಾನ್ಸಿಂಗ್ ಕ್ವೀನ್ ಹಾಗೂ ನಚ್ಲೇ ವೆ ವಿತ್ ಸರೋಜ್ ಖಾನ್‍ ಕಾರ್ಯಕ್ರಮದ ಮೂರನೇ ಆವೃತ್ತಿಯನ್ನು ನಿರೂಪಿಸಿದ್ದಾರೆ. ಆಕಾಂಕ್ಷ ಚಮೋಲಾ ಅವರನ್ನು ಗೌರವ್ ೨೦೧೬ರ ನವೆಂಬರ್‍ನಲ್ಲಿ ವಿವಾಹವಾಗಿದ್ದಾರೆ.

ಟಿವಿ ಕಾರ್ಯಕ್ರಮಗಳು

ಉಲ್ಲೇಖಗಳು 

ಸಿನಿಮಾ ತಾರೆಗಳು
ಮಂಗಳೂರು ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣ

ಮಂಗಳೂರು ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣ (ಬಜ್ಪೆ ವಿಮಾನ ನಿಲ್ದಾಣ ,IATA: Ixe, ICAO: VOML),ಇದು ಕರ್ನಾಟಕದಲ್ಲಿರುವ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣವಾಗಿದ್ದು  ಕರಾವಳಿ ನಗರವಾದ ಮಂಗಳೂರಿಗೆ  ಸೇವೆಯನ್ನು ನೀಡುತ್ತದೆ. ಇದು ಕರ್ನಾಟಕದ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣಗಳಲ್ಲಿ ಒಂದು.ಇನ್ನೊಂದು ಕೆಂಪೇಗೌಡ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣ ಬೆಂಗಳೂರು. ಇಲ್ಲಿಂದ ದೈನಂದಿನ ಹಾರಾಟಗಳು ಮಧ್ಯಪ್ರಾಚ್ಯ್ ದೇಶಗಳಿಗೆ ಮತ್ತು ದಕ್ಷಿಣ ಮತ್ತು ಪಶ್ಚಿಮ ಭಾರತದ ನಗರಗಳಿಗೆ ವಿಮಾನ ಸೇವೆ ನೀಡುತ್ತದೆ.

ಆರಂಭ
ಬಜ್ಪೆ ವಿಮಾನ ನಿಲ್ದಾಣ 25 ಡಿಸೆಂಬರ್ 1951 ರಂದು ಪ್ರಾರಂಭವಾಯಿತು,2014 ರಂತೆ, ಮಂಗಳೂರು ವಿಮಾನ ನಿಲ್ದಾಣ ಪ್ರಯಾಣಿಕ ಸಂದಣಿಯಲ್ಲಿ 54℅ ರಷ್ಟು ಬೆಳವಣಿಗೆಯೊಂದಿಗೆ, ಭಾರತದಲ್ಲಿ ವರ್ಷದಿಂದ ವರ್ಷಕ್ಕೆ  ಪ್ರಯಾಣಿಕರ ಬೆಳವಣಿಗೆ ಪ್ರಮಾಣವನ್ನು ಹೊಂದಿದೆ.  ವಿಮಾನ ನಿಲ್ದಾಣ   ಪ್ರಾಥಮಿಕ ಸ್ಥಳ ಮಂಗಳೂರು ನಗರವಾದರು, ಈ ವಿಮಾನ ನಿಲ್ದಾಣ  ಮಣಿಪಾಲ, ಉಡುಪಿ, ಕುಂದಾಪುರ, ಶಿವಮೊಗ್ಗ, ಮಡಿಕೇರಿ, ಸಕಲೇಶಪುರ, ಚಿಕ್ಕಮಗಳೂರು, ಭಟ್ಕಳ , ಕರಾವಳಿ ಕರ್ನಾಟಕ ಮತ್ತು ಮಲೆನಾಡು ಪ್ರದೇಶದ ಅನೇಕ ಸ್ಥಳಗಳಿಗೆ ಮತ್ತು ಕಾಸರಗೋಡು,ಕೇರಳದ ಉತ್ತರ ಭಾಗದ ನಗರಗಳಿಗೆ ಸೇವೆಯನ್ನು ನೀಡುತ್ತದೆ.

ಅವಘಡಗಳು 

 19 ಆಗಸ್ಟ್ 1981 ರಂದು, ಇಂಡಿಯನ್ ಏರ್‌ಲೈನ್ಸ್ ಫ್ಲೈಟ್ 557, HAL 748 VT-DXF ಆರ್ದ್ರ ವಾತಾವರಣದಲ್ಲಿ ಮಂಗಳೂರು-ಬಜ್ಪೆ ವಿಮಾನ ನಿಲ್ದಾಣದಲ್ಲಿ 1,763 ಮೀಟರ್ (5,783 ಅಡಿ) ಹಳೆಯ ರನ್‌ವೇ 27 ಅನ್ನು ಅತಿಕ್ರಮಿಸಿತು. ವಿಮಾನವು ರನ್‌ವೇ ಅಂಚಿನ ಆಚೆಗೆ ನಿಂತಿತು. ಯಾವುದೇ ಸಾವುನೋವುಗಳು ಸಂಭವಿಸದಿದ್ದರೂ, ವಿಮಾನವು ದುರಸ್ತಿ ಮಾಡಲಾಗದಷ್ಟು ಹಾನಿಗೊಳಗಾಗಿ ಅದನ್ನು ಏಲಂ ಮಾಡಲಾಯಿತು.  ಆಗಿನ ಕರ್ನಾಟಕ ಸರಕಾರದ ಹಣಕಾಸು ಸಚಿವರಾಗಿದ್ದ ವೀರಪ್ಪ ಮೊಯ್ಲಿ ಪ್ರಯಾಣಿಕರಲ್ಲಿ ಒಬ್ಬರಾಗಿದ್ದರು. 
 22 ಮೇ 2010 ರಂದು, ದುಬೈ-ಮಂಗಳೂರು ಮಾರ್ಗದ ಏರ್ ಇಂಡಿಯಾ ಎಕ್ಸ್‌ಪ್ರೆಸ್ ಫ್ಲೈಟ್ 812, ಬೋಯಿಂಗ್ 737-800 VT-AXV, ವಿಮಾನ ಇಳಿಸುವ ಸಮಯದಲ್ಲಿ 2,448 ಮೀಟರ್ (8,033 ಅಡಿ) ರನ್‌ವೇ ಸಂಖ್ಯೆ 06/24 ಅನ್ನು ಅತಿಕ್ರಮಿಸಿ ಅವಘಡಕ್ಕೀಡಾಯಿತು. ದುರಂತದಲ್ಲಿ 6 ಸಿಬ್ಬಂದಿ ಸೇರಿದಂತೆ 158 ಜನರು ಸಾವಿಗೀಡಾದರು; ಕೇವಲ 8 ಮಂದಿ ಪವಾಡ ಸದೃಶದಂತೆ ಬದುಕುಳಿದರು.

ಉಲ್ಲೇಖಗಳು

ಭಾರತದ ವಿಮಾನ ನಿಲ್ದಾಣಗಳು
ಸಂಚಾರ ವ್ಯವಸ್ಥೆ
ನ್ಯಾಯಾಲಯ

ನ್ಯಾಯಾಲಯವು ಕಾನೂನು ನಿಯಮದ ಅನುಗುಣವಾಗಿ ಕಕ್ಷಿಗಳ ನಡುವೆ ಕಾನೂನು ವಿವಾದಗಳನ್ನು ನಿರ್ಣಯ ಮಾಡುವ ಮತ್ತು ನಾಗರೀಕ, ಕ್ರಿಮಿನಲ್, ಹಾಗೂ ಆಡಳಿತಾತ್ಮಕ ವಿಷಯಗಳಲ್ಲಿ ನ್ಯಾಯ ನಿರ್ವಹಣೆ ನಡೆಸುವ ಅಧಿಕಾರವಿರುವ ಒಂದು ತೀರ್ಪುಜಗಲಿ, ಹಲವುವೇಳೆ ಒಂದು ಸರ್ಕಾರಿ ಸಂಸ್ಥೆ. ಸಾಮಾನ್ಯ ಕಾನೂನು ಮತ್ತು ನಾಗರೀಕ ಕಾನೂನು ಎರಡರದ್ದೂ ಕಾನೂನು ವ್ಯವಸ್ಥೆಗಳಲ್ಲಿ, ನ್ಯಾಯಾಲಯಗಳು ವಿವಾದ ಪರಿಹಾರಗಳಿಗೆ ಕೇಂದ್ರ ಸಾಧನಗಳಾಗಿವೆ, ಮತ್ತು ಎಲ್ಲ ವ್ಯಕ್ತಿಗಳು ನ್ಯಾಯಾಲಯದ ಮುಂದೆ ತಮ್ಮ ಬೇಡಿಕೆಗಳನ್ನು ತರುವ ಸಾಮರ್ಥ್ಯ ಹೊಂದಿದ್ದಾರೆ ಎಂದು ಸಾಮಾನ್ಯವಾಗಿ ತಿಳಿಯಲಾಗಿದೆ. ಅದೇರೀತಿ, ಅಪರಾಧದಿಂದ ಆರೋಪಿತರ ಹಕ್ಕುಗಳು ನ್ಯಾಯಾಲಯದ ಮುಂದೆ ಪ್ರತಿವಾದ ಹೂಡುವ ಹಕ್ಕನ್ನು ಒಳಗೊಂಡಿವೆ.

ಕಾನೂನನ್ನು ಅರ್ಥೈಸುವ ಮತ್ತು ಅನ್ವಯಿಸುವ ನ್ಯಾಯಾಲಯಗಳ ವ್ಯವಸ್ಥೆಯನ್ನು ಒಟ್ಟಾರೆಯಾಗಿ ನ್ಯಾಯಾಂಗ ಎಂದು ಕರೆಯಲಾಗುತ್ತದೆ. ನ್ಯಾಯಾಲಯವು ಸೇರುವ ಸ್ಥಳವನ್ನು ವಿಚಾರಣಾ ಸ್ಥಳವೆಂದು ಕರೆಯಲಾಗುತ್ತದೆ. ನ್ಯಾಯಾಲಯದ ವಿಚಾರಣೆ ನಡೆಯುವ ಕೋಣೆಯನ್ನು ನ್ಯಾಯಾಲಯ ಕೋಣೆ ಎಂದು ಮತ್ತು ಕಟ್ಟಡವನ್ನು ನ್ಯಾಯದ ಮನೆ ಎಂದು ಕರೆಯಲಾಗುತ್ತದೆ; ನ್ಯಾಯಾಲಯ ಸೌಲಭ್ಯಗಳು ಗ್ರಾಮೀಣ ಸಮುದಾಯಗಳಲ್ಲಿ ಸರಳ ಮತ್ತು ಬಹಳ ಚಿಕ್ಕ ಕೋಣೆಗಳಿಂದ ಹಿಡಿದು ನಗರಗಳಲ್ಲಿನ ದೊಡ್ಡ ಕಟ್ಟಡಗಳವೆರೆಗೆ ಇರುತ್ತವೆ.

ನ್ಯಾಯಾಲಯಕ್ಕೆ ನೀಡಲಾದ ಪ್ರಾಯೋಗಿಕ ಅಧಿಕಾರವನ್ನು ಅದರ ಕಾನೂನು ವ್ಯಾಪ್ತಿ ಎಂದು ಕರೆಯಲಾಗುತ್ತದೆ – ಅಂದರೆ ಅದಕ್ಕೆ ಕೇಳಲಾದ ನಿರ್ದಿಷ್ಟ ಬಗೆಯ ಪ್ರಶ್ನೆಗಳು ಅಥವಾ ಅಹವಾಲುಗಳನ್ನು ನಿರ್ಣಯಿಸುವ ನ್ಯಾಯಾಲಯದ ಅಧಿಕಾರ. ಒಂದು ನ್ಯಾಯಾಲಯವು ಕನಿಷ್ಠ ಮೂರು ಕಕ್ಷಿಗಳನ್ನು ಒಳಗೊಂಡಿರುತ್ತದೆ: ಅನ್ಯಾಯವಾಗಿದೆ ಎಂದು ದೂರುವ ವಾದಿ; ಅದಕ್ಕೆ ಪರಿಹಾರ ಕೊಡಲು ಕರೆಯಲ್ಪಡುವ ಪ್ರತಿವಾದಿ, ಮತ್ತು ವಾಸ್ತವಾಂಶದ ಸತ್ಯವನ್ನು ಪರೀಕ್ಷಿಸುವ, ಆ ವಾಸ್ತವಾಂಶಕ್ಕೆ ಉದ್ಭವಿಸುವ ಕಾನೂನನ್ನು ನಿರ್ಧರಿಸುವ, ಮತ್ತು ಅನ್ಯಾಯವಾಗಿದೆ ಎಂದು ಸಾಬೀತುಗೊಂಡರೆ, ಖಚಿತಪಡಿಸಿಕೊಳ್ಳುವ, ಮತ್ತು ನ್ಯಾಯಾಧಿಕಾರಿಗಳಿಂದ ಒಂದು ಕಾನೂನು ಪರಿಹಾರ ಅನ್ವಯಿಸುವ ನ್ಯಾಯಿಕ ಅಧಿಕಾರ. ಉನ್ನತ ನ್ಯಾಯಾಲಯಗಳಲ್ಲಿ ಬ್ಯಾರಿಸ್ಟರ್‍ಗಳು, ಸಹಾಯಕರಾಗಿ ಅಟಾರ್ನಿಗಳನ್ನು ಹೊಂದಿರುವುದೂ ಸಾಮಾನ್ಯವಾಗಿದೆ. ಆದರೆ ಹಲವುವೇಳೆ, ನ್ಯಾಯಾಲಯಗಳು ಹೆಚ್ಚುವರಿ ಬ್ಯಾರಿಸ್ಟರ್‍ಗಳು, ದಂಡಾಧಿಕಾರಿಗಳು, ವರದಿಗಾರರು, ಮತ್ತು ಬಹುಶಃ ತೀರ್ಪುಗಾರರನ್ನು ಹೊಂದಿರುತ್ತವೆ.

ಉಲ್ಲೇಖಗಳು

ಕಾನೂನು ಸಂಸ್ಥೆಗಳು
ಅದಿರು

ಅದಿರು ಲೋಹಗಳನ್ನು ಒಳಗೊಂಡಂತೆ ಪ್ರಮುಖ ಮೂಲಧಾತುಗಳಿರುವ ಸಾಕಷ್ಟು ಖನಿಜಗಳನ್ನು ಹೊಂದಿರುವ ಒಂದು ಬಗೆಯ ಬಂಡೆ. ಅದಿರಿನಿಂದ ಖನಿಜಗಳನ್ನು ಮಿತವ್ಯಯವಾಗಿ ಹೊರತೆಗೆಯಬಹುದು. ಅದಿರುಗಳನ್ನು ಗಣಿಗಾರಿಕೆ ಮೂಲಕ ಭೂಮಿಯಿಂದ ಹೊರತೆಗೆಯಲಾಗುತ್ತದೆ; ಅವನ್ನು ನಂತರ ಸಂಸ್ಕರಿಸಿ (ಹಲವುವೇಳೆ ಸ್ಮೆಲ್ಟಿಂಗ್ ಮೂಲಕ) ಅಮೂಲ್ಯ ಮೂಲಧಾತು, ಅಥವಾ ಮೂಲಧಾತುಗಳನ್ನು ಹೊರತೆಗೆಯಲಾಗುತ್ತದೆ.

ಅದಿರು ಖನಿಜ, ಅಥವಾ ಲೋಹದ ದರ್ಜೆ ಅಥವಾ ಸಂಗ್ರಹರಾಶಿ, ಜೊತೆಗೆ ಅದು ದೊರಕುವ ರೂಪವು ನೇರವಾಗಿ ಅದಿರಿನ ಗಣಿಗಾರಿಕೆಗೆ ಸಂಬಂಧಿಸಿದ ವೆಚ್ಚಗಳ ಮೇಲೆ ಪ್ರಭಾವ ಬೀರುತ್ತದೆ. ಹಾಗಾಗಿ, ಯಾವ ಅದಿರನ್ನು ಸಂಸ್ಕರಿಸಬಹುದು ಮತ್ತು ಗಣಿಗಾರಿಕೆಗೆ ಯೋಗ್ಯವಾಗದಿರಲು ಯಾವ ಅದಿರಿನ ದರ್ಜೆ ಬಹಳ ಕೆಳಗಿನದು ಎಂಬುದನ್ನು ನಿರ್ಧರಿಸಲು ಹೊರತೆಗೆಯುವಿಕೆಯ ವೆಚ್ಚವನ್ನು ಬಂಡೆಯಲ್ಲಿರುವ ಲೋಹದ ಮೌಲ್ಯದೊಡನೆ ತೂಗಬೇಕು. ಲೋಹ ಅದಿರುಗಳು ಸಾಮಾನ್ಯವಾಗಿ ಆಕ್ಸೈಡ್‍ಗಳು, ಸಲ್ಫೈಡ್‍ಗಳು, ಸಿಲಿಕೇಟ್‍ಗಳು, ಭೂಮಿಯ ಹೊರಪದರದಲ್ಲಿ ಸಾಧಾರಣವಾಗಿ ಒಂದೆಡೆ ದೊರಕದ ಅಸಂಯೋಜಿತ ಲೋಹಗಳು (ಉದಾ. ಅಸಂಯೋಜಿತ ತಾಮ್ರ), ಅಥವಾ ಚಿನ್ನದಂತಹ ಶ್ರೇಷ್ಠ ಲೋಹಗಳು (ಸಾಮಾನ್ಯವಾಗಿ ಸಂಯುಕ್ತಗಳನ್ನು ರಚಿಸದ) ಆಗಿರುತ್ತವೆ. ಅದಿರು ಕಾಯಗಳು ವಿವಿಧ ಭೂವೈಜ್ಞಾನಿಕ ಪ್ರಕ್ರಿಯೆಗಳಿಂದ ರೂಪಗೊಳ್ಳುತ್ತವೆ. ಅದಿರು ರಚಿಸುವಿಕೆಯ ಪ್ರಕ್ರಿಯೆಯನ್ನು ಅದಿರು ಉತ್ಪತ್ತಿ ಎಂದು ಕರೆಯಲಾಗುತ್ತದೆ.

ಅದಿರು ನಿಕ್ಷೇಪವು ಅದಿರಿನ ಶೇಖರಣೆ. ಇದು ಖನಿಜ ಸಂಪನ್ಮೂಲ ವರ್ಗೀಕರಣ ಮಾನದಂಡದಿಂದ ವ್ಯಾಖ್ಯಾನಿಸಿದಂತೆ ಒಂದು ಖನಿಜ ಸಂಪನ್ಮೂಲದಿಂದ ಭಿನ್ನವಾಗಿದೆ. ಅದಿರು ನಿಕ್ಷೇಪವು ಒಂದು ನಿರ್ದಿಷ್ಟ ಅದಿರು ಪ್ರಕಾರದ ದೊರಕುವಿಕೆ. ಬಹುತೇಕ ಅದಿರು ನಿಕ್ಷೇಪಗಳನ್ನು ಅವುಗಳ ನೆಲೆಗಳ ಪ್ರಕಾರ (ಉದಾ. ವಿಟ್ಸ್‌ವಾಟರ್‍ಸ್ರ್ಯಾಂಡ್, ದಕ್ಷಿಣ ಆಫ್ರಿಕಾ), ಅಥವಾ ಒಬ್ಬ ಪರಿಶೋಧಕನ ಹೆಸರಿನಿಂದ (ಕಂಬಾಲ್ಡಾ ನಿಕಲ್ ಅದಿರು ನಿಕ್ಷೇಪಗಳು), ಅಥವಾ ಯಾವುದೋ ಹುಚ್ಚಾಟಿಕೆಯಿಂದ, ಐತಿಹಾಸಿಕ ವ್ಯಕ್ತಿ, ಪ್ರಮುಖ ವ್ಯಕ್ತಿಯಿಂದ, ಪುರಾಣದಿಂದ (ಫೀನಿಕ್ಸ್, ಕ್ರ್ಯಾಕನ್ ಇತ್ಯಾದಿ) ಅಥವಾ ಅದನ್ನು ಕಂಡುಹಿಡಿದ ಸಂಪನ್ಮೂಲ ಕಂಪನಿಯ ಸಂಕೇತ ನಾಮದಿಂದ (ಉದಾ. ಮೌಂಟ್ ಕೀತ್ ನಿಕೆಲ್‍ಗೆ ಎಮ್‍ಕೆಡಿ-5) ಹೆಸರಿಸಲಾಗುತ್ತದೆ.

ಉಲ್ಲೇಖಗಳು

ಗಣಿಗಾರಿಕೆ
ಕರ್ನಾಟಕದ ವಿಮಾನನಿಲ್ದಾಣಗಳ ಪಟ್ಟಿ

ಭಾರತದ ಕರ್ನಾಟಕ ರಾಜ್ಯದ ಎರಡು ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣಗಳು ಸೇರಿದಂತೆ ದೇಶೀಯ ವಿಮಾನ ನಿಲ್ದಾಣಗಳ ಪಟ್ಟಿ. .

References 

ಭಾರತದ ವಿಮಾನ ನಿಲ್ದಾಣಗಳು
ಸಂಚಾರ ವ್ಯವಸ್ಥೆ
ಆಂಡ್ರಾಯ್ಡ್ ಓ

ಆಂಡ್ರಾಯ್ಡ್ ಓ ಇನ್ನು ಪ್ರಗತಿಯಲ್ಲಿರುವ ಹಾಗು ಬಿಡುಗಡೆ ಆಗಬೇಕಿರುವ ಆಂಡ್ರಾಯ್ಡ್ ಮೊಬೈಲ್ ಕಾರ್ಯನಿರ್ವಹಣಾ ವ್ಯವಸ್ಥೆ. ಇದರ ಮೊದಲ ಡೆವಲಪರ್ಮುನ್ನೋಟವನ್ನು ಮಾರ್ಚ್ ೨೧, ೨೦೧೭ರಂದು ಬಿಡುಗಡೆಗೊಂಡಿದೆ.

ಇತಿಹಾಸ 
ಮಾರ್ಚ್ ೨೧, ೨೦೧೭ರಂದು ಗೂಗಲ್ ಆಂಡ್ರಾಯ್ಡ್ ಮೊಬೈಲ್ ಕಾರ್ಯನಿರ್ವಹಣಾ ವ್ಯವಸ್ಥೆಯ ಮುಂದಿನ ಆವೃತ್ತಿಯಾದ  ಆಂಡ್ರಾಯ್ಡ್ ಓ ಅನ್ನು ಬಿಡುಗಡೆ ಮಾಡಿದೆ. ಸದ್ಯಕ್ಕೆ ಈ ಆವೃತ್ತಿಯು ನೆಕ್ಸಸ್ 5X, ನೆಕ್ಸಸ್ 6P, ನೆಕ್ಸಸ್ ಪ್ಲೇಯರ್, ಪಿಕ್ಸೆಲ್ ಸಿ, ಪಿಕ್ಸೆಲ್, ಪಿಕ್ಸೆಲ್ XL ಸಾಧನಗಳಿಗೆ ಲಭ್ಯವಿದೆ. ಸಾಮಾನ್ಯವಾಗಿ ಗೂಗಲ್ ತನ್ನ ಆಂಡ್ರಾಯ್ಡ್ ಡೆವೆಲಪರ್ ಮುನ್ನೋಟಗಳನ್ನು ನಾಲ್ಕು ಹಂತಗಳಲ್ಲಿ ಬಿಡುಗಡೆ ಮಾಡುತ್ತದೆ. ಈ ಡೆವಲಪರ್ ಮುನ್ನೋಟಗಳು ಬರುವ ಮೇ, ಜೂನ್, ಮತ್ತು ಜುಲೈ ತಿಂಗಳುಗಳಲ್ಲಿ ಬಿಡುಗಡೆಗೊಳ್ಳಲಿದ್ದು, ಅಂತಿಮ ಹಾಗು ಅಧಿಕೃತ ಆವೃತ್ತಿಯು ೨೦೧೭ರ ಮೂರನೇ  ತ್ರೈಮಾಸಿಕದಲ್ಲಿ ಬಿಡುಗಡೆಗೊಳ್ಳಲಿದೆ.

ವೈಶಿಷ್ಟ್ಯಗಳು

ಬಳಕೆದಾರರ ಅನುಭವ 
ಅಧಿಸೂಚನೆಗಳನ್ನು ಸ್ನೂಜ಼್ ಮಾಡಬಹುದು ಹಾಗು ಚಾನೆಲ್ಸ್ ಎಂದು ಕರೆಯಲ್ಪಡುವ ವಿಷಯಾಧಾರಿತ ಗುಂಪುಗಳನ್ನಾಗಿ ಕ್ರೋಢೀಕರಿಸಬಹುದಾಗಿದೆ. ಆಂಡ್ರಾಯ್ಡ್ ಓ ಪಿಕ್ಚರ್-ಇನ್-ಪಿಕ್ಚರ್ (ಉದಾಹರಣೆಗೆ, ವಿಡಿಯೋ ಕರೆಯಲ್ಲಿದ್ದುಕೊಂಡೇ ಇತರೆ ಚಟುವಟಿಕೆಗಳನ್ನು ಮಾಡುವಂತಹ) ವಿಧಾನಗಳಿಗೆ ಸಮಗ್ರ ಬೆಂಬಲ ಪಡೆಯಲಿದೆ.

ವೇದಿಕೆ 
ಆಂಡ್ರಾಯ್ಡ್ ಓ ನಿಸ್ತಂತು ಸೇವೆಗಳಿಗಾಗಿ  "ನೆಟ್‍ವರ್ಕ್ ಅವೇರ್ ನೆಟ್‍ವರ್ಕಿಂಗ್" ವೈಶಿಷ್ಟ್ಯ ಪಡೆಯಲಿದೆ. ತನ್ನ ಅಪ್ಲಿಕೇಶನ್‍ಗಳಿಗೆ ಉತ್ಕೃಷ್ಟ ಬಣ್ಣಗಳು, ಆಟೋಫಿಲ್ಲರ್ಸ್ ಗಾಗಿ ಹೊಸ ಎಪಿಐ, ಮಲ್ಟಿಪ್ರೋಸೆಸ್ ಹಾಗು ವೆಬ್‍ವ್ಯೂವ್‍ಸ್‍ಗಾಗಿ ಗೂಗಲ್ ಸುರಕ್ಷಿತ ಬ್ರೌಸಿಂಗ್ ಬೆಂಬಲ, VoIP ಅಪ್ಲಿಕೇಶನ್‍ಗಳ ಸಿಸ್ಟಮ್-ಮಟ್ಟದ ಏಕೀಕರಣಕ್ಕಾಗಿ ಎಪಿಐಗಳು ಸೇರಿದಂತೆ ಇನ್ನಿತರ ವೈಶಿಷ್ಟ್ಯಗಳನ್ನು ಪಡೆಯಲಿದೆ.

ವೈಶಿಷ್ಟ್ಯಗಳು

ಬಳಕೆದಾರರ ಅನುಭವ
ಅಧಿಸೂಚನೆಗಳನ್ನು ಸ್ನೂಜ್ ಮಾಡಬಹುದು ಮತ್ತು "ಚಾನೆಲ್ಗಳು" ಎಂದು ಕರೆಯಲಾಗುವ ವಿಷಯ-ಆಧಾರಿತ ಗುಂಪುಗಳಾಗಿ ಬ್ಯಾಟ್ ಮಾಡಬಹುದಾಗಿದೆ. 
ಆಂಡ್ರಾಯ್ಡ್ ಓರಿಯೊ ಚಿತ್ರ-ಚಿತ್ರ-ಚಿತ್ರದ ವಿಧಾನಗಳಿಗೆ ಸಮಗ್ರ ಬೆಂಬಲವನ್ನು ಹೊಂದಿದೆ (YouTube ರೆಡ್ ಚಂದಾದಾರರಿಗೆ YouTube ಅಪ್ಲಿಕೇಶನ್ನಲ್ಲಿ ಬೆಂಬಲ, ಮತ್ತು Chrome ನಲ್ಲಿ, ಇತರರಲ್ಲಿ).
ಕಸ್ಟಮ್ ರಿಂಗ್ಟೋನ್, ಅಲಾರ್ಮ್ ಅಥವಾ ಅಧಿಸೂಚನೆಯ ಧ್ವನಿಯನ್ನು ಸೇರಿಸುವುದು ಸರಳೀಕೃತವಾಗಿದೆ
"ಸೆಟ್ಟಿಂಗ್ಗಳು" ಅಪ್ಲಿಕೇಶನ್ ಹೊಸ ವಿನ್ಯಾಸವನ್ನು ಹೊಂದಿದೆ, ಬಿಳಿ ಥೀಮ್ ಮತ್ತು ವಿವಿಧ ಸೆಟ್ಟಿಂಗ್ಗಳ ಆಳವಾದ ವರ್ಗೀಕರಣ
ಆಂಡ್ರಾಯ್ಡ್ ಟಿವಿ ಹೊಸ ಲಾಂಚರ್ ಹೊಂದಿದೆ. 
ಶಕ್ತಿಯುತ  ವೇಗವಾಗಿ ಪ್ರಾರಂಭವಾಗುವ ಸಮಯವನ್ನು Google ಸಮರ್ಥಿಸುತ್ತದೆ,
ಅಪರೂಪವಾಗಿ ಬಳಸಿದ ಅಪ್ಲಿಕೇಶನ್ಗಳಿಗೆ ಹಿನ್ನೆಲೆ ಚಟುವಟಿಕೆಯನ್ನು ಕಡಿಮೆಗೊಳಿಸುವುದರ ಮೂಲಕ ಬ್ಯಾಟರಿ ಸುಧಾರಿಸಿದೆ.

ಉಲ್ಲೇಖಗಳು

ಯಂತ್ರವಿಜ್ಞಾನ
ಕಂಪ್ಯೂಟರ್ ವಿಜ್ಞಾನ
ಕಂಪನ (ನರಶಾಸ್ತ್ರ)

ಅದಿರ್ಪು ಇಲ್ಲಿ ಪುನರ್ನಿರ್ದೇಶಿಸುತ್ತದೆ. ಭಯ ಲೇಖನಕ್ಕಾಗಿ ಇಲ್ಲಿ ನೋಡಿ.
ಕಂಪನ ಒಂದು ಅಥವಾ ಹೆಚ್ಚು ಶರೀರ ಭಾಗಗಳ ತೂಗುವಿಕೆಗಳು ಅಥವಾ ಸೆಳೆತ ಚಲನೆಗಳನ್ನು ಒಳಗೊಂಡ ಒಂದು ಅನೈಚ್ಛೀಕ, ಸ್ವಲ್ಪ ಲಯಬದ್ಧ, ಸ್ನಾಯು ಸಂಕೋಚನ ಮತ್ತು ಸಡಿಲಿಕೆ. ಅದು ಎಲ್ಲ ಅನೈಚ್ಛಿಕ ಚಲನೆಗಳಲ್ಲಿ ಅತ್ಯಂತ ಸಾಮಾನ್ಯವಾದದ್ದು ಮತ್ತು ಕೈಗಳು, ತೋಳುಗಳು, ಕಣ್ಣುಗಳು, ಮುಖ, ತಲೆ, ಧ್ವನಿ ತಂತುಗಳು, ಮುಂಡ, ಮತ್ತು ಕಾಲುಗಳ ಪ್ರಭಾವ ಬೀರಬಲ್ಲದು. ಕೆಲವು ವ್ಯಕ್ತಿಗಳಲ್ಲಿ, ಕಂಪನವು ಮತ್ತೊಂದು ನರವೈಜ್ಞಾನಿಕ ಅಸ್ವಸ್ಥತೆಯ ಲಕ್ಷಣವಾಗಿರುತ್ತದೆ. ಸಾಮಾನ್ಯವಾಗಿ ತಂಪಾದ ತಾಪಮಾನಗಳು ಅಥವಾ ಭಯದಿಂದ ಪ್ರಚೋದಿಸಲ್ಪಟ್ಟ ಹಲ್ಲಿನ ಕಟಕಟ ಶಬ್ದ ಒಂದು ಬಹಳ ಸಾಮಾನ್ಯ ಕಂಪನ.

ಕಂಪನವು ದೇಹದಾದ್ಯಂತ ಅಥವಾ ಕೈಗಳಂತಹ ದೇಹದ ನಿರ್ದಿಷ್ಟ ಪ್ರದೇಶಗಳಲ್ಲಿನ ಸ್ನಾಯುಗಳನ್ನು ನಿಯಂತ್ರಿಸುವ ಮಿದುಳಿನ ಭಾಗಗಳಲ್ಲಿನ ಅಸ್ವಸ್ಥತೆಗಳಿಗೆ ಸಂಬಂಧಿಸಿದ ಲಕ್ಷಣವಾಗಿರಬಹುದು. ಕಂಪನವನ್ನು ಉಂಟುಮಾಡುವ ನರವೈಜ್ಞಾನಿಕ ಅಸ್ವಸ್ಥತೆಗಳು ಅಥವಾ ಸ್ಥಿತಿಗಳು, ಬಹು ಅಂಗಾಂಶ ಗಟ್ಟಿಯಾಗುವಿಕೆ, ಮಿದುಳಾಘಾತ, ಆಘಾತಕಾತಿ ಮಿದುಳಿನ ಗಾಯ, ದೀರ್ಘಕಾಲೀನ ಮೂತ್ರಪಿಂಡ ಕಾಯಿಲೆ ಮತ್ತು ಮಿದುಳುಕಾಂಡ ಅಥವಾ ಕಿರಿಮೆದುಳಿನ ಭಾಗಗಳನ್ನು ಹಾನಿಗೊಳಿಸುವ ಅಥವಾ ನಾಶಮಾಡುವ ಅನೇಕ ನರ ಅವನತಿ ರೋಗಗಳನ್ನು (ಉದಾ. ಪಾರ್ಕಿನ್ಸನ್‍ನ ರೋಗ) ಒಳಗೊಂಡಿವೆ. ಇತರ ಕಾರಣಗಳು ಔಷಧಿಗಳ ಬಳಕೆ, ಮದ್ಯಪಾನ, ಪಾದರಸ ವಿಷ ಸೇರಿಕೆ, ಔಷದಿಗಳ ವಾಪಸಾತಿಯನ್ನು ಒಳಗೊಂಡಿವೆ. ಫ಼ೆನಲ್‍ಕೀಟೋನೂರಿಯಾ, ಅತಿಚಟುವಟಿಕೆಯ ಥೈರಾಯ್ಡ್, ಅಥವಾ ಯಕೃತ್ತು ವೈಫಲ್ಯವಿರುವ ಶಿಶುಗಳಲ್ಲಿಯೂ ಕಂಪನಗಳನ್ನು ಕಾಣಬಹುದು. ವೇಗದ ಹೃದಯಬಡಿತ, ಬೆವರುವಿಕೆ ಮತ್ತು ಆತಂಕದ ಜೊತೆಗೆ ಕಂಪನಗಳು ಸಕ್ಕರೆ ಕೊರತೆ ಕಾಯಿಲೆಯ ಸೂಚನೆಯಿರಬಹುದು. ಕಂಪನವು ನಿದ್ದೆಯ ಕೊರತೆ, ವಿಟಮಿನ್‍ಗಳ ಕೊರತೆ, ಅಥವಾ ಹೆಚ್ಚಿದ ಒತ್ತಡದಿಂದಲೂ ಉಂಟಾಗಬಹುದು.

ಲಕ್ಷಣಗಳು ಕೈಗಳು, ತೋಳುಗಳು, ತಲೆ, ಕಾಲುಗಳು ಅಥವಾ ಮುಂಡದಲ್ಲಿ ಲಯಬದ್ದ ಅಲುಗಾಟ; ಅಸ್ಥಿರವಾದ ಧ್ವನಿ; ಮತ್ತು ಮುಳ್ಳು ಚಮಚ ಅಥವಾ ಪೆನ್ನಿನಂತಹ ವಸ್ತುಗಳನ್ನು ಹಿಡಿಯುವಲ್ಲಿ ಸಮಸ್ಯೆಗಳನ್ನು ಒಳಗೊಳ್ಳಬಹುದು. ಕೆಲವು ಕಂಪನಗಳು ಒತ್ತಡ ಅಥವಾ ಪ್ರಬಲ ಭಾವನೆಯ ಸಮಯದಲ್ಲಿ, ವ್ಯಕ್ತಿಯು ದೈಹಿಕವಾಗಿ ದಣಿದಾಗ, ಅಥವಾ ನಿರ್ದಿಷ್ಟ ಭಂಗಿಗಳು ಅಥವಾ ಚಲನೆಗಳ ಅವಧಿಯಲ್ಲಿ ಪ್ರಚೋದಿಸಲ್ಪಡಬಹುದು ಅಥವಾ ಉಲ್ಬಣಗೊಳ್ಳಬಹುದು.

ನರವ್ಯವಸ್ಥೆ
ವಿಧಿ

ವಿಧಿ (ಹಣೆಬರಹ) ಘಟನೆಗಳ ಪೂರ್ವನಿರ್ಧರಿತ ಪಥ. ಅದನ್ನು ಸಾಮಾನ್ಯವಾಗಿ ಅಥವಾ ಒಬ್ಬ ವ್ಯಕ್ತಿಯ ಪೂರ್ವನಿರ್ಧರಿತ ಭವಿಷ್ಯ ಎಂದು ಭಾವಿಸಬಹುದು.

ಸಾಂಪ್ರದಾಯಿಕ ಬಳಕೆಯು ಹಣೆಬರಹವನ್ನು ಘಟನೆಗಳ ಪಥವನ್ನು ಪೂರ್ವನಿರ್ಧರಿಸುವ ಮತ್ತು ನಿಯಮಿಸುವ ಶಕ್ತಿ ಅಥವಾ ಸಾಧನತ್ವ ಎಂದು ವ್ಯಾಖ್ಯಾನಿಸುತ್ತದೆ. ಹಣೆಬರಹವು ಘಟನೆಗಳನ್ನು ಆದೇಶಿತ ಅಥವಾ ಅನಿವಾರ್ಯ ಮತ್ತು ತಡೆಯಲಾಗದ ಎಂದು ವ್ಯಾಖ್ಯಾನಿಸುತ್ತದೆ. ಇದು ಬ್ರಹ್ಮಾಂಡಕ್ಕೆ, ಮತ್ತು ಕೆಲವು ಕಲ್ಪನೆಗಳಲ್ಲಿ ಕಾಸ್ಮಾಸ್‍ಗೆ ನಿರ್ದಿಷ್ಟ ನೈಸರ್ಗಿಕ ಕ್ರಮ ಇದೆ ಎಂಬ ನಂಬಿಕೆಯ ಮೇಲೆ ಆಧಾರಿತವಾದ ಒಂದು ಪರಿಕಲ್ಪನೆಯಾಗಿದೆ. ಶಾಸ್ತ್ರೀಯ ಮತ್ತು ಐರೋಪ್ಯ ಪುರಾಣ ಮೂರ್ತೀಕರಿಸಲಾದ "ಹಣೆಬರಹ ನೂಲುಗಾರರನ್ನು" ಹೊಂದಿದೆ. ಅವರು ದಾರಗಳ ಅತೀಂದ್ರಿಯ ನೂಲುವಿಕೆ ಮೂಲಕ ವಿಶ್ವದ ಘಟನೆಗಳನ್ನು ನಿರ್ಧರಿಸುತ್ತಾರೆ. ಈ ನೂಲುವಿಕೆ ವೈಯಕ್ತಿಕ ಮಾನವ ಹಣೆಬರಹವನ್ನು ಪ್ರತಿನಿಧಿಸುತ್ತದೆ. ಹಣೆಬರಹವನ್ನು ಹಲವುವೇಳೆ ದೇವಪ್ರೇರಿತ ಎಂದು ಭಾವಿಸಲಾಗುತ್ತದೆ.

ವಿಧಿ ಮತ್ತು ಹಣೆಬರಹಗಳ ಪರಿಕಲ್ಪನೆಗಳ ಮೇಲೆ ಜೀವನದೃಷ್ಟಿ ಗ್ರೀಕ್ ಪಾಂಡಿತ್ಯದ ಅವಧಿಯಿಂದ ಅಸ್ತಿತ್ವದಲ್ಲಿದೆ. ಮಾನವ ನಿರ್ಧಾರಗಳು ಮತ್ತು ಕ್ರಿಯೆಗಳು ಅಂತಿಮವಾಗಿ ದೇವರಿಂದ ರೂಪಿಸಲ್ಪಟ್ಟ ಒಂದು ದೈವಿಕ ಯೋಜನೆಯ ಪ್ರಕಾರ ನಡೆಯುತ್ತವೆ ಎಂದು ಸ್ಟೋಯಿಕರು ನಂಬಿದ್ದರು. ಸೈದ್ಧಾಂತಿಕವಾಗಿ ಮಾನವರು ಸ್ವತಂತ್ರ ಮನಸ್ಸನ್ನು ಹೊಂದಿದ್ದಾರಾದರೂ, ಅವರ ಆತ್ಮಗಳು ಮತ್ತು ಅವರು ಇರುವ ಸಂದರ್ಭಗಳು ಎಲ್ಲವೂ ಹಣೆಬರಹದ ಜಾಗತಿಕ ಜಾಲದ ಭಾಗ ಎಂದು ಅವರು ಪ್ರತಿಪಾದಿಸಿದರು.

ಎಪಿಕ್ಯೂರಿಯನ್ನರು ಈ ದೈವಿಕ ಹಣೆಬರಹದ ಅಸ್ತಿತ್ವವನ್ನು ಅಲ್ಲಗಳೆದು ಸ್ಟೋಯಿಕರ ನಂಬಿಕೆಗಳಿಗೆ ಸವಾಲೊಡ್ಡಿದರು. ಮಾನವರ ಕ್ರಿಯೆಗಳು ವಿವೇಕಯುಕ್ತವಾಗಿರುವವರೆಗೆ ಸ್ವಯಂಪ್ರೇರಿತ ಎಂದು ಅವರು ನಂಬಿದ್ದರು.

ಉಲ್ಲೇಖಗಳು

ಕಾಲ
ಅದೃಷ್ಟ

ಅದೃಷ್ಟದ ವ್ಯಾಖ್ಯಾನ ಅದನ್ನು ವ್ಯಾಖ್ಯಾನಿಸುವವನ ತತ್ವಶಾಸ್ತ್ರೀಯ, ಧಾರ್ಮಿಕ, ಆಧ್ಯಾತ್ಮಿಕ ಹಾಗೂ ಭಾವನಾತ್ಮಕ ಸಂದರ್ಭಕ್ಕೆ ತಕ್ಕಂತೆ ಬದಲಾಗುತ್ತದೆ. ಒಬ್ಬರ ಇಚ್ಛೆ, ಉದ್ದೇಶ ಅಥವಾ ಬಯಸಿದ ಪರಿಣಾಮಕ್ಕೆ ಸಂಬಂಧಿಸದಂತೆ, ಒಬ್ಬರ ನಿಯಂತ್ರಣಕ್ಕೆ ಮೀರಿದ ಅಂಶವೆಂದು ಭಾವಿಸಲಾದಾಗ, ಜನರು ಈ ಪದವನ್ನು ಬಳಸಿದಾಗ ಸಾಮಾನ್ಯವಾಗಿ ಅವರು ಸೂಚಿಸುತ್ತಿರುವುದಕ್ಕೆ ಕನಿಷ್ಠಪಕ್ಷ ಎರಡು ಅರ್ಥಗಳಿವೆ, ವಿಧಾಯಕ ಅರ್ಥ ಮತ್ತು ವಿವರಣಾತ್ಮಕ ಅರ್ಥ. ವಿಧಾಯಕ ಅರ್ಥದಲ್ಲಿ, ಅದೃಷ್ಟ ಒಂದು ಅಲೌಕಿಕ ಹಾಗೂ ನಿಯಂತ್ರಣವಾದಿ ಪರಿಕಲ್ಪನೆಯಾಗಿದೆ, ಅಂದರೆ ನಿರ್ದಿಷ್ಟ ಘಟನೆಗಳು ನಿಜಕ್ಕೂ ಭೌತಶಾಸ್ತ್ರದ ನಿಯಮಗಳು ನಿರ್ದಿಷ್ಟ ಘಟನೆಗಳು ಸಂಭವಿಸಬೇಕೆಂದು ಸೂಚಿಸುವ ರೀತಿಯಲ್ಲಿ ಸಂಭವಿಸಬೇಕೆಂದು ಸೂಚಿಸುವ ಶಕ್ತಿಗಳಿವೆ (ಉದಾ. ದೇವತೆಗಳು ಅಥವಾ ಆತ್ಮಗಳು). ಜನರು ತಾವು "ಅದೃಷ್ಟವನ್ನು ನಂಬುವುದಿಲ್ಲ" ಎಂದು ಹೇಳಿದಾಗ ಅವರು ಸೂಚಿಸುವುದು ವಿಧಾಯಕ ಅರ್ಥವನ್ನು. ವಿವರಣಾತ್ಮಕ ಅರ್ಥದಲ್ಲಿ, ಜನರಿಗೆ ಅದೃಷ್ಟಕರ ಅಥವಾ ದುರದೃಷ್ಟಕರವೆಂದು, ಮತ್ತು ಬಹುಶಃ ಅಸಂಭವನೀಯವೆಂದು ಕಂಡುಕೊಳ್ಳುವ ಘಟನೆಗಳ ನಂತರ ಜನರು ಅದೃಷ್ಟದ ಬಗ್ಗೆ ಮಾತನಾಡುತ್ತಾರೆ.

ಹಾಗಾಗಿ, ಅದೃಷ್ಟದ ಸಾಂಸ್ಕೃತಿಕ ದೃಷ್ಟಿಕೋನಗಳು ಅದನ್ನು ಯಾದೃಚ್ಛಿಕ ಅವಕಾಶದ ವಿಷಯವಾಗಿ ಗ್ರಹಿಸುವುದರಿಂದ ಅದಕ್ಕೆ ನಂಬಿಕೆ ಅಥವಾ ಮೂಢನಂಬಿಕೆಯಂತಹ ವಿವರಣೆಗಳನ್ನು ಆರೋಪಿಸುವವರೆಗೆ ಬದಲಾಗುತ್ತವೆ. ಅದೃಷ್ಟದ ಸಂಕೇತಗಳು ವಿಶ್ವದಾದ್ಯಂತ ಜನಪ್ರಿಯವಾಗಿವೆ ಮತ್ತು ಅನೇಕ ರೂಪಗಳನ್ನು ತೆಗೆದುಕೊಳ್ಳುತ್ತವೆ.

ಅದೃಷ್ಟವು ವೈಯಕ್ತಿಕ ಅವಕಾಶದ ಘಟನೆಯನ್ನು ತಿಳಿದುಕೊಳ್ಳುವ ಒಂದು ಬಗೆ. ಅದೃಷ್ಟವು ಮೂರು ಅಂಶಗಳನ್ನು ಹೊಂದಿದೆ ಮತ್ತು ಇದರಿಂದ ಇದು ಯಾದೃಚ್ಛಿಕತೆ ಅಥವಾ ಸಂಭವನೀಯತೆಯಿಂದ ವಿಶಿಷ್ಟವಾಗಿದೆ.
 ಅದೃಷ್ಟವು ಒಳ್ಳೆಯದು ಅಥವಾ ಕೆಟ್ಟದ್ದಾಗಿರಬಹುದು.
 ಅದೃಷ್ಟವು ಆಕಸ್ಮಿಕ ಅಥವಾ ಅವಕಾಶವಿರಬಹುದು.
 ಅದೃಷ್ಟವು ಸಚೇತನ ಜೀವಿಗೆ ಅನ್ವಯಿಸುತ್ತದೆ.

ಅದೃಷ್ಟದ ಕೆಲವು ಉದಾಹರಣೆಗಳು:
 ಒಂದು ಬೆಲೆಬಾಳುವ ವಸ್ತು ಅಥವಾ ಹಣ ಸಿಗುವುದು.
 ನಕಾರಾತ್ಮಕ ತಾರ್ಕಿಕ ಊಹೆಗಳ ಹೊರತಾಗಿಯೂ ಒಂದು ಘಟನೆಯಲ್ಲಿ ಗೆಲ್ಲುವುದು.
 ಒಂದು ಪ್ರಶ್ನೆಸ್ಪರ್ಧೆಯಲ್ಲಿ ನಿಮಗೆ ಗೊತ್ತಿರದ ಉತ್ತರವನ್ನು ನೀವು ಸರಿಯಾಗಿ ಊಹಿಸುವುದು.
 ಕೊನೆ ಕ್ಷಣದಲ್ಲಿ ಒಂದು ಅಪಘಾತವನ್ನು ತಪ್ಪಿಸುವುದು
 ಒಂದು ಶ್ರೀಮಂತ ಕುಟುಂಬದಲ್ಲಿ ಜನಿಸುವುದು

ಉಲ್ಲೇಖಗಳು

ನಂಬಿಕೆಗಳು
ಪುಲ್ಕಿತ್ ಸಾಮ್ರಾಟ್

ಪುಲ್ಕಿತ್ ಸಾಮ್ರಾಟ್ ಒಬ್ಬ ಭಾರತೀಯ ಚಲನಚಿತ್ರ ನಟ ಮತ್ತು ರೂಪದರ್ಶಿಯಾಗಿದ್ದಾರೆ. ಪುಲ್ಕಿತ್ ಬಾಲಿವುಡ್ಗೆ ಬಿಟ್ಟೂ ಬಾಸ್ (೨೦೧೨) ಚಿತ್ರದ ಮೂಲಕ ಪದಾರ್ಪಣೆ ಮಾಡಿದರು.

ಆರಂಭಿಕ ಜೀವನ ಮತ್ತು ಹಿನ್ನೆಲೆ 
ಪುಲ್ಕಿತ್ ಸಾಮ್ರಾಟ್ ಹುಟ್ಟಿ ಬೆಳೆದದ್ದು ಶಾಲಿಮಾರ್ ಬಾಗ್, ದೆಹಲಿಯಲ್ಲಿನ ಪಂಜಾಬಿ ಅವಿಭಕ್ತ ಕುಟುಂಬವೊಂದರಲ್ಲಿ. ತಮ್ಮ ಪ್ರಾರಂಭಿಕ ಶಿಕ್ಷಣವನ್ನು ದೆಹಲಿಯ ಮಾನವ್ ಸ್ಥಾಲಿ ಶಾಲೆ ಮಾಂಟ್‍ಫ಼ೋರ್ಟ್ ಹಿರಿಯ ಮಾಧ್ಯಮಿಕ ಶಾಲೆಗಳಲ್ಲಿ ಮುಗಿಸಿದರು. ನಂತರ ದೆಹಲಿಯ ಅಪೀಜೆ ಇನ್‍ಸ್ಟಿಟ್ಯೂಟ್ ಆಫ಼್ ಡಿಸೈನ್‍ನಲ್ಲಿ ಜಾಹೀರಾತುಗಳ ಮೇಲೆ ತರಬೇತಿ ಹೊಂದುತ್ತಾರೆ. ಅಧ್ಯಯನದ ಮಧ್ಯದಲ್ಲಿಯೇ ಅವರು ಮಾಡೆಲಿಂಗ್ ಹುದ್ದೆಯೊಂದನ್ನು ಪಡೆಯುತ್ತಾರೆ. ತದನಂತರ ಅವರು  ತಮ್ಮ ಅಧ್ಯಯನವನ್ನು ತೊರೆದು, ಮುಂಬೈಗೆ ಸ್ಥಳಾಂತರಗೊಂಡರು. ಅಲ್ಲಿ ಕಿಶೋರ್ ನಮಿತ್ ಕಪೂರ್‍ರವರ ಮೂಲಕ ಅಭಿನಯ ತರಬೇತಿ ಪಡೆಯುತ್ತಾರೆ.

ವೃತ್ತಿ 
ಪುಲ್ಕಿತ್ ಮುಂಬೈಗೆ ೨೦೦೫ರಲ್ಲಿ ಸ್ಥಳಾಂತರಗೊಂಡು, ೨೦೦೬ರಲ್ಲಿ ದೂರದರ್ಶನದ ಪ್ರಸಿದ್ಧ ಧಾರಾವಾಹಿಗಳಲ್ಲೊಂದಾದ ಕ್ಯುಂಕಿ ಸಾಸ್ ಭೀ ಕಭೀ ಬಹೂ ಥಿ ಅಲ್ಲಿ ಲಕ್ಷ್ಯ ವೀರ್ವಾನಿ ಪಾತ್ರವನ್ನು ತಮ್ಮದಾಗಿಸಿಕೊಳ್ಳುತ್ತಾರೆ. ಇದು ಇವರಿಗೆ ಬಹಳ ಹೆಸರು ತಂದುಕೊಟ್ಟಿತ್ತಾದರೂ ೨೦೦೭ರಲ್ಲಿ ಧಾರಾವಾಹಿಯಿಂದ ಹೊರನಡೆಯುತ್ತಾರೆ.

೨೦೧೧ರಲ್ಲಿ ಪುಲ್ಕಿತ್‍ ಹೆಸರಾಂತ ನಾಟ್ಯರಚನೆಕಾರರಾದ ವೈಭವಿ ಮರ್ಛಂಟ್‍ರವರ ಸಂಗೀತಪ್ರಧಾನ ಕಾರ್ಯಕ್ರಮವಾದ ತಾಜ್ ಎಕ್ಸ್‍ಪ್ರೆಸ್‍ನಲ್ಲಿ ನಾಯಕನಟನಾಗಿ ಕಾಣಿಸಿಕೊಳ್ಳುತ್ತಾರೆ.

ಚೊಚ್ಚಲ ಚಿತ್ರ 
ಪುಲ್ಕಿತ್ ನಾಯಕನಟರಾಗಿ ಕಾಣಿಸಿಕೊಂಡ ಚೊಚ್ಚಲ ಚಿತ್ರ ೨೦೧೨ರಲ್ಲಿ ಬಿಡುಗಡೆಯಾದ ಬಿಟ್ಟೂ ಬಾಸ್. ಇದರಲ್ಲಿ ಅವರು ಪಂಜಾಬ್ ಮೂಲದ ಒಬ್ಬ ಮದುವೆ ಛಾಯಾಗ್ರಾಹಕನ ಪಾತ್ರ ನಿಭಾಯಿಸಿದ್ದಾರೆ. ಚಿತ್ರ ಬಾಕ್ಸ್‍ಆಫಿಸ್‍ನಲ್ಲಿ ಸೋತರೂ, ಪುಲ್ಕಿತ್‍ ಅವರನ್ನು ಗುರುತಿಸುವಂತೆ ಮಾಡಿತು.

ವೈಯಕ್ತಿಕ ಜೀವನ 
ಪುಲ್ಕಿತ್‍ ತಮ್ಮ ದೀರ್ಘ ಕಾಲದ ಗೆಳತಿ ಹಾಗೂ ನಟ ಸಲ್ಮಾನ್ ಖಾನ್‍ರ ತಂಗಿ ಶ್ವೇತಾ ಅವರನ್ನು ನವೆಂಬರ್ ೩, ೨೦೧೪ರಂದು ವರಿಸಿದರು. ಪುಲ್ಕಿತ್‍ ಅವರ ಚೊಚ್ಚಲ ಚಿತ್ರದ ಪ್ರಚಾರದಲ್ಲಿ ಸಲ್ಮಾನ್ ಖಾನ್ ಸಹ ಭಾಗಿಯಾಗಿದ್ದರು. ಈ ಜೋಡಿ ನವೆಂಬರ್ ೨೦೧೫ರಂದು ಬೇರೆಯಾಯಿತು.

ಚಲನಚಿತ್ರಗಳ ಪಟ್ಟಿ

ದೂರದರ್ಶನ

ಉಲ್ಲೇಖಗಳು 

ಸಿನಿಮಾ ತಾರೆಗಳು
ತುಳು ವಿಕಿಪೀಡಿಯ

ತುಳು ವಿಕಿಪೀಡಿಯ ವಿಕಿಪೀಡಿಯಯದ   ತುಳು ಭಾಷೆ ಆವೃತ್ತಿಯಾಗಿದ್ದು, ವಿಕಿಮೀಡಿಯ ಫೌಂಡೇಶನ್ ಮೂಲಕ ನಡೆಯುತ್ತಿದೆ.ಇದು ಪ್ರಸ್ತುತ ೧,೦೦೦ ಕ್ಕಿಂತಲೂ ಹೆಚ್ಚು ಲೇಖನಗಳನ್ನು ಹೊಂದಿದೆ.

ಇತಿಹಾಸ
ವಿಕಿಮೀಡಿಯ ಫೌಂಡೇಶನ್ ಕಾರ್ಯಕಾರಿ ನಿರ್ದೇಶಕರಾದ ಕ್ಯಾಥರೀನ್ ಮಹೆರ್ ,  ವಿಕಿಕಾನ್ಫೆರೆನ್ಸ ೨೦೧೬ ನಲ್ಲಿ ಪೂರ್ಣ ತುಳು ವಿಕಿಪೀಡಿಯ  ಸೈಟ್ ಬಿಡುಗಡೆ ಘೋಷಿಸಿದರು. ಮಾರ್ಚ್ ೨೦೧೭ ರ ಪ್ರಕಾರ , ೪೦ ಸಕ್ರಿಯ ೮೨೪ ನೋಂದಾಯಿತ  ಸಂಪಾದಕರನ್ನು ಹೊಂದಿದೆ .

ಸಹ ನೋಡಿ 
 ಕನ್ನಡ ವಿಕಿಪೀಡಿಯ.
 ಮಲಯಾಳಂ ವಿಕಿಪೀಡಿಯ
 ತಮಿಳು ವಿಕಿಪೀಡಿಯ
 ತೆಲುಗು ವಿಕಿಪೀಡಿಯ
 ಕೊಂಕಣಿ ವಿಕಿಪೀಡಿಯ

ಉಲ್ಲೇಖಗಳು 

ವಿಕಿಪೀಡಿಯ ಪುಟಗಳು
ಖಲೀದ್ ಮಸೂದ್

ಖಲೀದ್ ಮಸೂದ್ ಅಲಿಯಾಸ್ ಖಲೀದ್ ಚೌಧರಿಯನ್ನು ೨೦೧೭ರ ಲಂಡನ್ನಿನ ವೆಸ್ಟ್ಮಿನ್ಸ್ಟರ್ ಮೇಲಿನ ಮಾರಣಾಂತಿಕ ದಾಳಿಯ ಏಕೈಕ ದೋಷಿಯೆಂದು ಗುರುತಿಸಲಾಗಿದೆ. ಈ ದಾಳಿಯ ಸಂದರ್ಭದಲ್ಲಿ ಈತನು ಪೊಲೀಸರ ಗುಂಡಿಗೆ ಬಲಿಯಾಗಿದ್ದಾನೆ.

ಹಿನ್ನೆಲೆ 
ದೇಶದ ದೇಶೀಯ ಗುಪ್ತಚರ ಸಂಸ್ಥೆಯಾದ MI5 ನಡೆಸಿರುವ ಪ್ರಾಥಮಿಕ ತನಿಖೆಗಳ ಮೂಲಕ ಈತನು ಹಿಂದೊಮ್ಮೆ ಹಿಂಸಾತ್ಮಕ ಉಗ್ರಗಾಮಿತ್ವವನ್ನು ಹೊಂದಿದ್ದ ಎನ್ನುವ ಅಂಶವು ಬೆಳಕಿಗೆ ಬಂದಿದೆ. ಹಲವಾರು ಪತ್ರಿಕಾವರದಿಗಳು ಸೂಚಿಸುವಂತೆ ಈತನು ಇನ್ನೂ ಹಲವಾರು ಹೆಸರುಗಳಿಂದ ಕರೆಯಲ್ಪಟ್ಟಿದ್ದಿರಬಹುದು.

ಮಸೂದ್ ಎಸಗಿದ್ದ ಹಲವಾರು ಕ್ರಿಮಿನಲ್ ಆರೋಪಗಳಿಂದಾಗಿ ಪೊಲೀಸರಿಗೆ ಈ ಮೊದಲೇ ಪರಿಚಿತನಾಗಿದ್ದನು. ಹಳೆಯ ಕ್ರಿಮಿನಲ್ ಆರೋಪವೆಂದರೆ ೧೯೮೩ರ ಕ್ರಿಮಿನಲ್ ಹಾನಿ ಹಾಗೂ ಇತ್ತೀಚಿನ ಆರೋಪವೆಂದರೆ ಡಿಸೆಂಬರ್ ೨೦೦೩ರಲ್ಲಿ ಅನಧಿಕೃತ ಚಾಕುವಿನ ಒಡೆತನವಾಗಿವೆ. ಅವುಗಳೊಂದಿಗೆ, ಹಲ್ಲೆಗಳಿಗೆ ಸಂಬಂಧಿಸಿದ ಆರೋಪಗಳು, ಗಂಭೀರ ದೈಹಿಕ ಹಾನಿ ಮತ್ತು ಇತರ ಸಾರ್ವಜನಿಕ ಅಪರಾಧಗಳ ಮೇಲಿನ ಆರೋಪಗಳೂ ಸೇರಿವೆ.

ವೈಯಕ್ತಿಕ ಜೀವನ 
ಮಸೂದ್ ಡಿಸೆಂಬರ್ ೨೫, ೧೯೬೪ರಲ್ಲಿ ಇಂಗ್ಲೆಡಿನ ಕೆಂಟ್‍ನಲ್ಲಿ ಜನಿಸಿದ. ಈತನ ಹುಟ್ಟುಹೆಸರು ಇನ್ನೂ ತಿಳಿದಿಲ್ಲದೇ ಇರಬಹುದೆದು ಪೊಲೀಸರು ಶಂಕಿಸಿದ್ದಾರೆ.

ಮಸೂದ್ ಒಬ್ಬ ಪರಿವರ್ತಿತ ಮುಸಲ್ಮಾನನಾಗಿದ್ದ. ಈತನಿಗೆ ಮದುವೆಯಾಗಿದ್ದು ಒಂದು ಅಥವಾ ಮೂರು ಮಕ್ಕಳ ತಂದೆಯಾಗಿದ್ದ. ಈತನಿಗೆ ದೇಹದಾರ್ಢ್ಯದಲ್ಲಿ ಆಸಕ್ತಿಯಿತ್ತೆಂದೂ, ವಿನ್‍ಸನ್‍ ಗ್ರೀನ್‍ನ ಹೇಗ್ಲಿ ರಸ್ತೆಯ ರೆಸ್ಟೋರೆಂಟೊಂದರ ಮೇಲೆ ವಾಸವಿದ್ದನೆಂದೂ, ಸಾಮಾನ್ಯವಾಗಿ ಸಾಂಪ್ರದಾಯಿಕ ಇಸ್ಲಾಂ ಬಿಳಿ ನಿಲುವಂಗಿಯನ್ನು ಧರಿಸುತ್ತಿದ್ದನೆಂದೂ ತಿಳಿದುಬಂದಿದೆ. ಹಿಂದಿನ ನೆರೆಹೊರೆಯವರ ಪ್ರಕಾರ ಮಸೂದ್ "ತನ್ನ ತೋಟದ ಆರೈಕೆ ಮಾಡಲಿಚ್ಛಿಸುವ ಯಾವುದೇ ಸಾಮಾನ್ಯ ಕೌಟುಂಬಿಕ ವ್ಯಕ್ತಿಯಂತೆ ಕಾಣುತ್ತಿದ್ದ" ಎಂದೂ, "ಸಂಜೆಯಾದ ಬಳಿಕ ವಿರಳವಾಗಿ ಹೊರನಡೆಯುತ್ತಿದ್ದ" ಎಂದು, ಮತ್ತು "ಮಸೂದ್ ತನ್ನ ಮಕ್ಕಳನ್ನು ಶಾಲೆಗೆ ನಡೆದೇ ಕರೆದುಕೊಂಡು ಹೋಗುತ್ತಿದ್ದ" ಎಂದೂ ತಿಳಿದುಬಂದಿದೆ.

ಉಲ್ಲೇಖಗಳು 

ಭಯೋತ್ಪಾದಕರು
ಗರ್ಜನೆ

ಅದ್ದಲ ಇಲ್ಲಿ ಪುನರ್ನಿರ್ದೇಶಿಸುತ್ತದೆ. ಭಯ ಲೇಖನಕ್ಕಾಗಿ ಇಲ್ಲಿ ನೋಡಿ.

ಗರ್ಜನೆ ತಗ್ಗಿದ ಮೂಲಭೂತ ಆವರ್ತನ (ಶ್ರುತಿ) ಮತ್ತು ತಗ್ಗಿದ ಸ್ಥಾಯಿ ಆವರ್ತನ ಎರಡನ್ನೂ ಒಳಗೊಂಡಿರುವ ಒಂದು ಬಗೆಯ ಪ್ರಾಣಿ ದನಿ. ವಿವಿಧ ಪ್ರಜಾತಿಗಳ ಸಸ್ತನಿಗಳು ದೂರದ ಸಂವಹನ ಮತ್ತು ಪ್ರಾದೇಶಿಕ ಅಥವಾ ಸಂಗಾತಿ ರಕ್ಷಣೆಗಾಗಿ ಗರ್ಜನೆಗಳು ಮತ್ತು ಗರ್ಜನೆಯಂಥ ದನಿಗಳನ್ನು ಸೃಷ್ಟಿಸಲು ವಿಕಸನಗೊಂಡಿವೆ. ಇವು ಬೆಕ್ಕು ಕುಟುಂಬದ ದೊಡ್ಡ ಸದಸ್ಯರು, ಕೆಂಪು ಜಿಂಕೆ, ವಿವಿಧ ದನ ಕುಟುಂಬದ ಸದಸ್ಯರು, ಕೆಲವು ಸೀಲ್‍ಗಳು, ಕರಡಿಗಳು, ಊಳಿಡುವ ಕೋತಿಗಳು, ಸುತ್ತಿಗೆ ತಲೆಯ ಬಾವಲಿಗಳು, ಮತ್ತು ಗೊರಿಲಾಗಳನ್ನು ಒಳಗೊಂಡಿವೆ.

ಗರ್ಜಿಸುವ ಸಾಮರ್ಥ್ಯಕ್ಕೆ ಅಂಗರಚನಾ ಆಧಾರವಿದೆ, ಮತ್ತು ಹಲವುವೇಳೆ ಧ್ವನಿಪೆಟ್ಟಿಗೆ ಹಾಗೂ ಹಾಯೋಯ್ಡ್ ಮೂಳೆಗೆ ಮಾರ್ಪಾಡುಗಳು ಮತ್ತು ಕಡಿಮೆ ಆವರ್ತನದ ಶಬ್ದ ಅನುರಣನಕ್ಕಾಗಿ ವಿಸ್ತೃತ ಆಂತರಿಕ ಗಾಳಿ ಪ್ರದೇಶಗಳನ್ನು ಒಳಗೊಂಡಿರುತ್ತದೆ. ಗರ್ಜಿಸುವಾಗ, ಪ್ರಾಣಿಗಳು ತಮ್ಮ ಕತ್ತುಗಳನ್ನು ಹೊರಚಾಚಬಹುದು ಮತ್ತು ಅನುರಣನಕ್ಕಾಗಿ ಸ್ಥಳವನ್ನು ಹೆಚ್ಚಿಸಲು ತಮ್ಮ ತಲೆಗಳನ್ನು ಮೇಲೆತ್ತಬಹುದು. ಸಾಮಾನ್ಯವಾಗಿ ವಾಯುವಾಹಿತವಾದರೂ, ಕೆಲವು ಗರ್ಜನೆಗಳು ನೀರಿನ ಕೆಳಗೆ ಹೊರಹಾಕಲ್ಪಡುತ್ತವೆ, ಉದಾ. ಗಂಡು ಬಂದರು ಸೀಲ್‍ನ ವಿಚಾರದಲ್ಲಿ.

ಗರ್ಜಿಸುವ ಸಸ್ತನಿಗಳು ತಮ್ಮ ದನಿಗಳನ್ನು ಕಾರ್ಯಗತಮಾಡಲು ವಿವಿಧ ವಿಧಾನಗಳನ್ನು ರೂಪಿಸಿಕೊಂಡಿವೆ. ಪ್ರಮಾಣಾನುಗುಣವಾಗಿ ದೊಡ್ಡ ದ್ವನಿಪೆಟ್ಟಿಗೆ ಹೆಚ್ಚು ಆಳದ ಮೂಲಭೂತ ಆವರ್ತನದಲ್ಲಿ ಪಾತ್ರವಹಿಸುತ್ತದೆ. ಗಂಡು ಸುತ್ತಿಗೆ ತಲೆಯ ಬಾವಲಿಯು ಎದೆಗೂಡಿನ ಕುಳಿಯ ಬಹುತೇಕ ಪ್ರದೇಶವನ್ನು ತುಂಬುವಷ್ಟು ದೊಡ್ಡ ಮತ್ತು ಅದರ ಬೆನ್ನುಹುರಿಯ ಅರ್ಧದಷ್ಟು ಗಾತ್ರದ ಧ್ವನಿಪೆಟ್ಟಿಗೆಯನ್ನು ಹೊಂದಿರುತ್ತದೆ. ಬೆಕ್ಕು ಕುಟುಂಬದ ದೊಡ್ಡ ಸದಸ್ಯರು (ಸಿಂಹ, ಹುಲಿ, ಚಿರತೆ ಮತ್ತು ಜ್ಯಾಗ್ಯುವಾರ್) ತ್ರಿಕೋನಾಕಾರದ ಬದಲು ಚೌಕಾಕಾರದ ಧ್ವನಿ ತಂತುಗಳನ್ನು ಹೊಂದಿರುತ್ತವೆ; ಇದು ಅವುಗಳಿಗೆ ಕಡಿಮೆ ಶ್ವಾಸಕೋಶ ಒತ್ತಡದಿಂದ ಹೆಚ್ಚು ಜೋರಾದ ಕರೆಯನ್ನು ಸೃಷ್ಟಿಸಲು ಅವಕಾಶ ನೀಡುತ್ತದೆ.

ಉಲ್ಲೇಖಗಳು

ಪ್ರಾಣಿ ಧ್ವನಿಗಳು
ಹಕ್ಕುಗಳು

ಹಕ್ಕುಗಳು ಸ್ವಾತಂತ್ರ್ಯ ಅಥವಾ ಅರ್ಹತೆಯ ಕಾನೂನಾತ್ಮಕ, ಸಾಮಾಜಿಕ, ಅಥವಾ ನೈತಿಕ ತತ್ವಗಳು; ಅಂದರೆ, ಹಕ್ಕುಗಳು ಯಾವುದಾದರೂ ಕಾನೂನು ವ್ಯವಸ್ಥೆ, ಸಾಮಾಜಿಕ ಸಂಪ್ರದಾಯ, ಅಥವಾ ನೈತಿಕ ಸಿದ್ದಾಂತದ ಪ್ರಕಾರ, ಜನರಿಗೆ ಏನು ಅವಕಾಶವಿದೆ ಎಂಬುವುದರ ಬಗ್ಗೆ ಮೂಲಭೂತ ಪ್ರಮಾಣಕ ನಿಯಮಗಳು. ಕಾನೂನು ಮತ್ತು ನೀತಿಶಾಸ್ತ್ರದಂತಹ ವಿಭಾಗಗಳಲ್ಲಿ, ಹಕ್ಕುಗಳು ಅತ್ಯಗತ್ಯ ಪ್ರಾಮುಖ್ಯತೆ ಇರುವಂಥವು, ವಿಶೇಷವಾಗಿ ನ್ಯಾಯ ಮತ್ತು ಕರ್ತವ್ಯಶಾಸ್ತ್ರದ ಸಿದ್ಧಾಂತಗಳಲ್ಲಿ.

ಹಕ್ಕುಗಳು ಹಲವುವೇಳೆ ನಾಗರಿಕತೆಗೆ ಮೂಲಭೂತವಾಗಿರುವಂಥವು ಎಂದು ಪರಿಗಣಿತವಾಗಿವೆ, ಮತ್ತು ಸಮಾಜ ಹಾಗೂ ಸಂಸ್ಕೃತಿಯ ಸ್ಥಾಪಿತ ಆಧಾರಸ್ತಂಭಗಳು ಎಂದು ಪರಿಗಣಿತವಾಗಿವೆ, ಮತ್ತು ಸಾಮಾಜಿಕ ಸಂಘರ್ಷಗಳ ಇತಿಹಾಸವನ್ನು ಪ್ರತಿಯೊಂದು ಹಕ್ಕು ಮತ್ತು ಅದರ ಬೆಳವಣಿಗೆಯ ಇತಿಹಾಸದಲ್ಲಿ ಕಂಡುಕೊಳ್ಳಬಹುದು. ಹಕ್ಕುಗಳು ಪ್ರಸ್ತುತವಾಗಿ ಗ್ರಹಿಸಲಾದ ಸರ್ಕಾರಗಳ ರೂಪವನ್ನು, ಕಾನೂನುಗಳ ವಿಷಯವನ್ನು, ಮತ್ತು ನೈತಿಕತೆಯ ಆಕಾರವನ್ನು ರಚಿಸುತ್ತವೆ.

ಸ್ವಾಭಾವಿಕ ಹಕ್ಕುಗಳು ಎಂದರೆ ಸ್ವಭಾವಸಿದ್ಧ ಹಕ್ಕುಗಳು, ಕೃತಕವಲ್ಲ, ಮಾನವ ನಿರ್ಮಿತವಲ್ಲ ಎಂಬ ಅರ್ಥದಲ್ಲಿ, ಉದಾಹರಣೆಗೆ ಕರ್ತವ್ಯ ತರ್ಕ, ಮಾನವ ಸಹಜಗುಣ, ಅಥವಾ ದೇವರ ಶಾಸನಗಳಿಂದ ಹುಟ್ಟಿಕೊಂಡ ಹಕ್ಕುಗಳು. ಅವು ವಿಶ್ವವ್ಯಾಪಿ; ಅಂದರೆ, ಅವು ಎಲ್ಲ ಜನರಿಗೆ ಅನ್ವಯಿಸುತ್ತವೆ, ಮತ್ತು ಯಾವುದೇ ನಿರ್ದಿಷ್ಟ ಸಮಾಜದ ಕಾನೂನುಗಳಿಂದ ಹುಟ್ಟಿಕೊಳ್ಳುವುದಿಲ್ಲ. ಅವು ಅಗತ್ಯವಾಗಿ ಇರುತ್ತವೆ, ಪ್ರತಿ ವ್ಯಕ್ತಿಯನ್ನು ಒಳಗೊಂಡಿರುತ್ತವೆ, ಮತ್ತು ಅವನ್ನು ಕಸಿದುಕೊಳ್ಳಲಾಗುವುದಿಲ್ಲ. ಉದಾಹರಣೆಗೆ ಮಾನವರು ಸ್ವಾಭಾವಿಕ ಜೀವಿಸುವ ಹಕ್ಕು ಹೊಂದಿರುತ್ತಾರೆ. ಇವನ್ನು ಕೆಲವೊಮ್ಮೆ ನೈತಿಕ ಹಕ್ಕುಗಳು ಅಥವಾ ಪರಭಾರೆ ಮಾಡಲಾಗದ ಹಕ್ಕುಗಳು ಎಂದು ಕರೆಯಲಾಗುತ್ತದೆ.

ಇದಕ್ಕೆ ವಿರುದ್ಧವಾಗಿ, ಕಾನೂನಾತ್ಮಕ ಹಕ್ಕುಗಳು ಸಮಾಜದ ಪದ್ಧತಿಗಳು, ಕಾನೂನುಗಳು, ಶಾಸಕಾಂಗದಿಂದ ಕಾಯಿದೆಗಳನ್ನು ಆಧರಿಸಿರುತ್ತವೆ. ನಾಗರಿಕರ ಮತದಾನದ ಹಕ್ಕು ಕಾನೂನಾತ್ಮಕ ಹಕ್ಕಿನ ಒಂದು ಉದಾಹರಣೆ. ಸ್ವತಃ ಪೌರತ್ವವನ್ನು ಹಲವುವೇಳೆ ಕಾನೂನಾತ್ಮಕ ಹಕ್ಕುಗಳನ್ನು ಹೊಂದಲು ಆಧಾರವೆಂದು ಪರಿಗಣಿಸಲಾಗುತ್ತದೆ, ಮತ್ತು ಇದನ್ನು "ಹಕ್ಕುಗಳನ್ನು ಹೊಂದಲು ಹಕ್ಕು" ಎಂದು ವ್ಯಾಖ್ಯಾನಿಸಲಾಗಿದೆ. ಕಾನೂನಾತ್ಮಕ ಹಕ್ಕುಗಳನ್ನು ಕೆಲವೊಮ್ಮೆ ನಾಗರಿಕ ಹಕ್ಕುಗಳು ಅಥವಾ ಶಾಸನಬದ್ಧ ಹಕ್ಕುಗಳು ಎಂದು ಕರೆಯಲಾಗುತ್ತದೆ, ಮತ್ತು ಸಾಂಸ್ಕೃತಿಕವಾಗಿ ಹಾಗೂ ರಾಜಕೀಯವಾಗಿ ತುಲನಾತ್ಮಕವಾಗಿವೆ ಏಕೆಂದರೆ ಅವು ಅರ್ಥವನ್ನು ಹೊಂದಲು ನಿರ್ದಿಷ್ಟ ಸಾಮಾಜಿಕ ಸಂದರ್ಭದ ಮೇಲೆ ಅವಲಂಬಿತವಾಗಿವೆ.

ಉಲ್ಲೇಖಗಳು

ಸಾಮಾಜಿಕ ಪರಿಕಲ್ಪನೆಗಳು
ಅಧ್ಯಾಯ

ಅಧ್ಯಾಯ ಗದ್ಯ, ಕಾವ್ಯ, ಅಥವಾ ಕಾನೂನಿನ ಪುಸ್ತಕದಂತಹ ತುಲನಾತ್ಮಕ ಉದ್ದದ ಬರವಣಿಗೆ ಖಂಡದ ಮುಖ್ಯ ವಿಭಾಗಗಳಲ್ಲಿ ಒಂದು. ಅಧ್ಯಾಯ ಪುಸ್ತಕವು ಹಲವು ಅಧ್ಯಾಯಗಳನ್ನು ಹೊಂದಿರಬಹುದು ಮತ್ತು ಆ ನಿರ್ದಿಷ್ಟ ಅಧ್ಯಾಯದ ಮುಖ್ಯ ವಿಷಯವಾಗಿರಬಹುದಾದ ಅನೇಕ ವಸ್ತುಗಳನ್ನು ಸೂಚಿಸಬಹುದು. ಪ್ರತಿ ಸಂದರ್ಭದಲ್ಲೂ, ಅಧ್ಯಾಯಗಳಿಗೆ ಸಂಖ್ಯೆ ಕೊಡಬಹುದು ಅಥವಾ ಅವುಗಳನ್ನು ಹೆಸರಿಸಬಹುದು ಅಥವಾ ಎರಡನ್ನೂ ಮಾಡಬಹುದು.

ಸುದೀರ್ಘ ಅಳತೆಯ ಅನೇಕ ಕಾದಂಬರಿಗಳು ಅಧ್ಯಾಯಗಳನ್ನು ಹೊಂದಿರುತ್ತವೆ. ಕಾಲ್ಪನಿಕವಲ್ಲದ ಪುಸ್ತಕಗಳು, ವಿಶೇಷವಾಗಿ ಉಲ್ಲೇಖಕ್ಕಾಗಿ ಬಳಸಲಾಗುವಂತಹವು, ಸಂಚರಣೆಯನ್ನು ಸುಲಭವಾಗಿಸಲು ಬಹುತೇಕ ಯಾವಾಗಲೂ ಅಧ್ಯಾಯಗಳನ್ನು ಹೊಂದಿರುತ್ತವೆ. ಈ ಕೃತಿಗಳಲ್ಲಿ, ಅಧ್ಯಾಯಗಳನ್ನು ಹಲವುವೇಳೆ ವಿಭಾಗಗಳಾಗಿ ಉಪವಿಂಗಡಿಸಲಾಗುತ್ತದೆ. ಅಧ್ಯಾಯ ರಚನೆಯು ಒಂದು ಅಧ್ಯಾಯವನ್ನು ಹೇಗೆ ಬರೆಯಲಾಗಿದೆ ಎಂಬುದನ್ನು ಸೂಚಿಸುತ್ತದೆ. ಆಕರ ಕೃತಿಗಳ ಅಧ್ಯಾಯಗಳನ್ನು ಬಹುತೇಕ ಯಾವಾಗಲೂ ಪರಿವಿಡಿಯಲ್ಲಿ ಪಟ್ಟಿಮಾಡಲಾಗುತ್ತದೆ. ಕಾದಂಬರಿಗಳು ಕೆಲವೊಮ್ಮೆ ಪರಿವಿಡಿಯನ್ನು ಬಳಸುತ್ತವೆ, ಆದರೆ ಯಾವಾಗಲೂ ಅಲ್ಲ. ಅಧ್ಯಾಯಗಳನ್ನು ಬಳಸಲಾದರೆ ಅವನ್ನು ಸಾಮಾನ್ಯವಾಗಿ ಅನುಕ್ರಮವಾದ ಸಂಖ್ಯೆಗಳಿಂದ ಗುರುತುಮಾಡಲಾಗುತ್ತದೆ; ಅವು ಶೀರ್ಷಿಕೆಗಳನ್ನೂ ಹೊಂದಿರಬಹುದು, ಮತ್ತು ಕೆಲವು ಸಂದರ್ಭಗಳಲ್ಲಿ ಒಂದು ಸಾಹಿತ್ಯಿಕ ಉಕ್ತಿ ಅಥವಾ ಪೀಠಿಕಾ ರೂಪದ ಉಕ್ತಿಯನ್ನು. ಹಳೆಯ ಕಾದಂಬರಿಗಳಲ್ಲಿ ಪರಿವಿಡಿಯಲ್ಲಿ ಪ್ರತಿ ಅಧ್ಯಾಯದ ವಿಷಯದ ಸಾರಾಂಶ ಹೇಳುವುದು ಸಾಮಾನ್ಯ ಅಭ್ಯಾಸವಾಗಿತ್ತು.

ಪ್ರಾಚೀನ ನಾಗರಿಕತೆಗಳಲ್ಲಿ, ಪುಸ್ತಕಗಳು ಹಲವುವೇಳೆ ಜಂಬು ಕಾಗದ ಅಥವಾ ಚರ್ಮಕಾಗದ ಸುರುಳಿಗಳ ರೂಪದಲ್ಲಿರುತ್ತಿದ್ದವು, ಮತ್ತು ಆಧುನಿಕ ಪುಸ್ತಕದಲ್ಲಿನ ಸಾಮಾನ್ಯ ಅಧ್ಯಾಯದಲ್ಲಿರುವಷ್ಟೇ ಪಠ್ಯವನ್ನು ಹೊಂದಿರುತ್ತಿದ್ದವು. ಈ ಕಾಲದ ಕೃತಿಗಳ ಇತ್ತೀಚಿನ ಪ್ರತಿಗಳು ಮತ್ತು ಅನುವಾದಗಳ ಅಧ್ಯಾಯಗಳನ್ನು ಹಲವುವೇಳೆ "ಪುಸ್ತಕ ೧", "ಪುಸ್ತಕ ೨" ಇತ್ಯಾದಿ ಎಂದು ಪ್ರದರ್ಶಿಸುವುದಕ್ಕೆ ಇದೇ ಕಾರಣ.

ಪುಸ್ತಕ ವಿನ್ಯಾಸ
ವಿಸ್ತೀರ್ಣಾನುಕ್ರಮ ಭಾರತದ ರಾಜ್ಯ ಹಾಗೂ ಕೇಂದ್ರಾಡಳಿತ ಪ್ರದೇಶಗಳ ಪಟ್ಟಿ

ಭಾರತ ೨೮ ರಾಜ್ಯಗಳು ಹಾಗೂ   ೮ ಕೇಂದ್ರಾಡಳಿತ ಪ್ರದೇಶಗಳನ್ನೊಳಗೊಂಡಿದೆ. ಈ ಕೆಳಗಿನ ಪಟ್ಟಿಯನ್ನು ಭಾರತದ ೨೦೧೧ರ ಜನಗಣತಿಯ ರಾಜ್ಯ ಹಾಗೂ ಕೇಂದ್ರಾಡಳಿತ ಪ್ರದೇಶಗಳ ವಿಸ್ತೀರ್ಣವನ್ನಾಧಾರಿಸಿ ರಚಿಸಲಾಗಿದೆ.

ಪಟ್ಟಿ 
Efn1"The country's exact size is subject to debate because some borders are disputed. The Indian government lists the total area as 3,287,260 and the total land area as 3,060,500; the United Nations lists the total area as  and total land area as ." (.Efn1"The country's exact size is subject to debate because some borders are disputed. The Indian government lists the total area as  and the total land area as ; the United Nations lists the total area as  and total land area as ." .Efn1"The country's exact size is subject to debate because some borders are disputed. The Indian government lists the total area as  and the total land area as ; the United Nations lists the total area as  and total land area as ." .Efn1"The country's exact size is subject to debate because some borders are disputed. The Indian government lists the total area as  and the total land area as ; the United Nations lists the total area as  and total land area as ." .

ಆಕರ: ರಾಜ್ಯಗಳ ವಿಸ್ತೀರ್ಣ

ರಾಜ್ಯ ಹಾಗೂ ಕೇಂದ್ರಾಡಳಿತ ಪ್ರದೇಶಗಳ ವಿಸ್ತೀರ್ಣಗಳ ಮೊತ್ತವು ಭಾರತದ ಒಟ್ಟು ವಿಸ್ತೀರ್ಣಕ್ಕೆ ಈ ಕೆಳಗೆ ನೀಡಿರುವ ಅಂಶಗಳಿಂದ ಹೋಲಿಕೆಯಾಗದೇ ಇರಬಹುದು:
 ಮಧ್ಯಪ್ರದೇಶಕ್ಕೆ ಸೇರಿದ ೭ ಚ.ಕಿ.ಮೀ.ಗಳು ಮತ್ತು ಛತ್ತೀಸಗಢಕ್ಕೆ ಸೇರಿದ ೩ ಚ.ಕಿ.ಮೀ.ಗಳ ವಿಸ್ತೀರ್ಣವಿನ್ನೂ ಭಾರತೀಯ ಸರ್ವೆ ಕಡೆಯಿಂದ ಬಗೆಹರಿಯಬೇಕಿದೆ.
 ಪುದುಚ್ಚೇರಿ ಮತ್ತು ಆಂಧ್ರಪ್ರದೇಶಗಳ (ಈಗಿನ ತೆಲಂಗಾಣ ರಾಜ್ಯ) ನಡುವಿನ ೧೩ ಚ.ಕಿ.ಮೀ.ಗಳ ವಿವಾದಿತ ಪ್ರದೇಶವನ್ನು ಎರಡೂ ಪ್ರಾಂತ್ಯಗಳ ಮೊತ್ತದಿಂದ ಕೈಬಿಡಲಾಗಿದೆ.
 ಪಾಕಿಸ್ತಾನ ಮತ್ತು ಚೀನಾ ದೇಶಗಳಿಂದ ಆಕ್ರಮಿತ, ವಿವಾದಿತ ಪ್ರದೇಶಗಳ ವಿಸ್ತೀರ್ಣವನ್ನು (೮೬,೨೬೮ ಚ.ಕಿ.ಮೀ.) ಗಣನೆಗೆ ತೆಗೆದುಕೊಂಡಿರುವುದರಿಂದ. ಇದರಲ್ಲಿ ಪಾಕ್ ಆಕ್ರಮಿತ ಪ್ರದೇಶದ ವಿಸ್ತೀರ್ಣ ೫,೧೮೦ ಚ.ಕಿ.ಮೀ. ಹಾಗೂ ಚೀನಾ ಆಕ್ರಮಿತ ಪ್ರದೇಶದ ವಿಸ್ತೀರ್ಣ ೩೭,೫೫೫ ಚ.ಕಿ.ಮೀ.ಗಳಾಗಿವೆ.

ಟಿಪ್ಪಣಿಗಳು

ಉಲ್ಲೇಖಗಳು
ಕೇಂದ್ರ ಲೋಕ ಸೇವಾ ಆಯೋಗ

ಇದು ಭಾರತದ ಒಂದು ಕೇಂದ್ರೀಯ ಸಂಸ್ಥೆಯಾಗಿದ್ದು ಸಾರ್ವಜನಿಕ ಸೇವೆಗೆ ರಾಷ್ಟ್ರ ಮಟ್ಟದಲ್ಲಿ ಪರೀಕ್ಷೆಗಳನ್ನು ನಡೆಸಿ ಲೋಕ ಸೇವಾ ಅಧಿಕಾರಿಗಳನ್ನು ಆಯ್ಕೆ ಮಾಡುವ ಕಾರ್ಯದಲ್ಲಿ ತೊಡಗುವ ಅಧಿಕಾರವನ್ನು ಹೊಂದಿದೆ. ಭಾರತೀಯ ನಾಗರೀಕ ಸೇವಾ ಪರೀಕ್ಷೆ, ಇಂಜಿನಿಯರಿಂಗ್ ಸೇವಾ ಪರೀಕ್ಷೆ, ಕಂಬೈನ್ಡ್ ಡಿಫೆನ್ಸ್ ಸೇವಗಳ ಪರೀಕ್ಷೆ, ರಾಷ್ಟ್ರೀಯ ಸೇನಾ ಅಕಾಡೆಮಿ ಪರೀಕ್ಷೆ,ಜಲ ಸೇನಾ ಅಕಾಡೆಮಿ ಪರೀಕ್ಷೆ, ಭಾರತೀಯ ಅರಣ್ಯ ಸೇವೆ ಪರೀಕ್ಷೆ, ಭಾರತೀಯ ಅರ್ಥ ಸೇವೆ ಪರೀಕ್ಷೆ, ಭಾರತೀಯ ಸಂಖ್ಯಾ ಸೇವೆ ಪರೀಕ್ಷೆ, ಸಂಯೋಜಿತ ಭೂಗರ್ಭವಿಜ್ಞಾನ ಹಾಗು ಭೂಗರ್ಭ ತಜ್ಞರ ಪರೀಕ್ಷೆ ಹಾಗು ಕೇಂದ್ರೀಯ ಸಶಸ್ತ್ರ ಪೊಲೀಸ್ ಪಡೆ ಪರೀಕ್ಷೆಗಳನ್ನು ಕೇಂದ್ರ ಲೋಕ ಸೇವಾ ಆಯೋಗವು ಕಾಲ ಕಾಲಕ್ಕೆ ತಕ್ಕಂತೆ ನಡೆಸಿ ಅಭ್ಯರ್ಥಿಗಳನ್ನು ಆಯ್ಕೆ ಮಾಡುತ್ತದೆ.

ಪರೀಕ್ಷೆಗಳು ಅಭ್ಯರ್ಥಿಯ ಮಾನಸಿಕ ಸಾಮರ್ಥ್ಯ, ಭೌದ್ದಿಕ ಸಾಮರ್ಥ್ಯಗಳನ್ನು ಅಳೆಯುವ ಬಹು ಮುಖ್ಯ ಸಾಧನಗಳಾಗಿರುತ್ತವೆ. ಸೇನೆ , ಹಾಗು ಪೊಲೀಸ್ ಸೇವೆಗಳಂತಹ ಸೇವೆಗಳಿಗಾಗಿ ಅಭ್ಯರ್ಥಿಗಳು ಹಾಜರಾದರೆ ಅಂತಹ ಅಭ್ಯರ್ಥಿಗಳಿಗೆ ಮಾನಸಿಕ ಹಾಗು ಭೌದ್ಧಿಕ ಸಾಮರ್ಥ್ಯದ ಜೊತೆಗೆ ದೈಹಿಕ ಸಾಮರ್ಥ್ಯವನ್ನೂ ಪರೀಕ್ಷಿಸಲಾಗುತ್ತದೆ.

ದೇಶದಾದ್ಯಂತ ನಾಗರೀಕ ಸೇವೆಗಳಿಗೆ ಪರೀಕ್ಷೆಗಳನ್ನು ನಡೆಸಿ ಯೋಗ್ಯ ಅಭ್ಯರ್ಥಿಗಳನ್ನು ಆಯ್ಕೆ ಮಾಡುವ ವಿಚಾರ ಸಂವಿಧಾನದಲ್ಲೇ ಪ್ರಸ್ತಾಪವಾಗಿದೆ. ಸಂವಿಧಾನದ ಹದಿನಾಲ್ಕನೇ ವಿಭಾಗದ ಆರ್ಟಿಕಲ್ ೩೧೫ ರಿಂದ ೩೨೩ ರವರೆವಿಗೆ 'ಕೇಂದ್ರ ಹಾಗು ರಾಜ್ಯಗಳಡಿಯ ಸೇವೆಗಳು'  ಎಂಬ ತಲೆಬರಹದಡಿಯಲ್ಲಿ ನಾಗರೀಕ ಹುದ್ದೆಗಳಿಗೆ ಕೇಂದ್ರ ಹಾಗು ರಾಜ್ಯಸರ್ಕಾರಗಳು ವ್ಯವಸ್ಥಿತ ಆಯೋಗವನ್ನು ಹೊಂದಬೇಕೆನ್ನುವುದು  ನಮೂದಾಗಿದೆ. ಇದುವರೆವಿಗೂ ನಡೆದಿರುವ ಕೇಂದ್ರೀಯ ಲೋಕ ಸೇವಾ ಆಯೋಗದ ಪರೀಕ್ಷೆಗಳಲ್ಲಿ ಸಫಲತಾ ಪ್ರಮಾಣ ೦.೧% ದಿಂದ ೦.೩%  ಇದೆ.

ಆಡಳಿತ ಮತ್ತು ನಿಯಂತ್ರಣ

ಆಯೋಗವು ಒಬ್ಬ ಮುಖ್ಯಸ್ಥರನ್ನು (ಛೇರ್ಮನ್) ಹಾಗು ಹತ್ತು ಜನ ಸದಸ್ಯರನ್ನು ಹೊಂದಿರುತ್ತದೆ. ಸದರಿ ಆಯೋಗದ ಮುಖ್ಯಸ್ಥರ ಹಾಗು ಸದಸ್ಯರುಗಳ ವಾಯಿದೆ ಹಾಗು ಇತರ ವಿಚಾರಗಳು 'ಕೇಂದ್ರ ಲೋಕ ಸೇವಾ ಆಯೋಗ (ಸದಸ್ಯರುಗಳು) ಕಾಯ್ದೆ, ೧೯೬೯' ರಿಂದ ತಿಳಿದು ಬರುತ್ತದೆ. ಹತ್ತು ಸದಸ್ಯರನ್ನು ಸೇರಿ ಮುಖ್ಯಸ್ಥರನ್ನು ನೇರವಾಗಿ ಭಾರತದ ರಾಷ್ಟ್ರಪತಿಗಳು ನೇಮಕ ಮಾಡುತ್ತಾರೆ. ಕನಿಷ್ಠ ಅರ್ಧದಷ್ಟು ಸಂಖ್ಯೆ ಸದಸ್ಯರಾದರೂ ನಾಗರೀಕ ಸೇವೆಗಳಲ್ಲಿ ಹತ್ತು ವರ್ಷಗಳಷ್ಟಾದರೂ ಅನುಭವ ರಾಜ್ಯ ಅಥವಾ ಕೇಂದ್ರ ಸ್ವಾಮ್ಯದಲ್ಲಿ ಹೊಂದಿರುವರಾಗಿರಬೇಕು. 

ಆಯೋಗವು ಕಾರ್ಯದರ್ಶಿಗಳನ್ನು ಹೊಂದಿದ್ದು ಮುಖ್ಯ ಕಾರ್ಯದರ್ಶಿಯಾಗಿ ಒಬ್ಬರು ನೇಮಕಗೊಳ್ಳುತ್ತಾರೆ ಹಾಗು ಅವರಿಗೆ ಇಬ್ಬರು ಹೆಚ್ಚುವರಿ ಕಾರ್ಯದರ್ಶಿಗಳನ್ನು ನೇಮಿಸಲಾಗುತ್ತದೆ. ಇದರ ಜೊತೆಗೆ ಜಂಟಿ ಕಾರ್ಯದರ್ಶಿಗಳು, ಉಪ ಕಾರ್ಯದರ್ಶಿಗಳು ಹಾಗು ಇತರ ಸಿಬ್ಬಂದಿ ವರ್ಗವು ಇರುತ್ತದೆ.

ಯೋಗದ ಎಲ್ಲಾ ಸದಸ್ಯರು ಆರು ವರ್ಷಗಳ ಅಧಿಕಾರ ವಾಯಿದೆ ಹೊಂದಿರುತ್ತಾರೆ ಅಥವಾ ಆ ಸದಸ್ಯರಿಗೆ ೬೫ ವರ್ಷ ತುಂಬುವವರೆಗೆ ಅಧಿಕಾರ ವಾಯೆಯಿದೆ ಹೊಂದಿರುತ್ತಾರೆ. ಇವೆರಡರಲ್ಲಿ ಯಾವುದು ಮೊದಲಾಗುತ್ತದೋ ಅಂತೆಯೇ ಸದಸ್ಯರ ವಾಯಿದೆ ಪೂರ್ಣವಾಗುತ್ತದೆ.

ಆಯೋಗದ ಯಾವುದೇ ಸದಸ್ಯನು ಕೂಡ ತನ್ನ ಇಚ್ಛೆಯಂತೆ ರಾಜೀನಾಮೆಯನ್ನು ನೇರವಾಗಿ ರಾಷ್ಟ್ರಪತಿಗಳಿಗೆ ಸಲ್ಲಿಸಬಹುದು. ರಾಷ್ಟ್ರಪತಿಗಳು ಕೂಡ ಯಾವುದೇ ಸದಸ್ಯನನ್ನು ಈ ಕೆಳಕಂಡ ಕಾರಣಗಳನ್ನು ನೀಡಿ ಸೇವೆಯಿಂದ ವಜಾಗೊಳಿಸಬಹುದು 
 ಸದರಿ ಸದಸ್ಯನ ಯಾವುದಾದರೂ ದುರ್ನಡತೆ ಸುಪ್ರೀಂ ಕೋರ್ಟ್ ನಲ್ಲಿ ಮಾನ್ಯವಾದಾಗ 
 ಆಯೋಗದ ಯಾವುದೇ ನೀತಿ ನಿಯಮಗಳಿಗೆ ಭಂಗವುಂಟು ಮಾಡಿದ್ದು ಸಾಬೀತಾದಾಗ.
 ಆಯೋಗದಲ್ಲಿ ಸದಸ್ಯನಾಗಿದ್ದ ಕಾಲದಲ್ಲಿಯೇ ಇನ್ನಿತರ ಹಣಗಳಿಸುವ ಯಾವುದೇ ಉದ್ಯೋಗದಲ್ಲಿ ತೊಡಗಿಕೊಂಡಾಗ.
 ರಾಷ್ಟ್ರಪತಿಗಳ ದೃಷ್ಟಿಯಲ್ಲಿ ಸದಸ್ಯ ದೈಹಿಕ ಅಥವಾ ಮಾನಸಿಕ ಸ್ತೀಮಿತತೆ ಕಳೆದುಕೊಂಡು ತನ್ನ ಕಾರ್ಯವನ್ನು ನಿಭಾಯಿಸಲು ಅಸಮರ್ಥನಾದಾಗ.

ಕೇಂದ್ರ ಲೋಕ ಸೇವಾ ಆಯೋಗ ಕೇಂದ್ರದಲ್ಲಿ ಸ್ವತಂತ್ರ್ಯವಾಗಿ ಕಾರ್ಯ ನಿರ್ವಹಿಸುವ ಒಂದು ಅಂಗಸಂಸ್ಥೆಯಾಗಿದ್ದು ದೇಶದ ಉನ್ನತ ನ್ಯಾಯಾಂಗ ಹಾಗು ಚುನಾವಣಾ ಆಯೋಗದ ಮಾದರಿಯಲ್ಲಿಯೇ ಕಾರ್ಯ ನಿರ್ವಹಿಸುತ್ತದೆ.

ಇವನ್ನೂ ನೋಡಿ
 ಭಾರತೀಯ ನಾಗರಿಕ ಸೇವೆಗಳು

ಆಕರಗಳು
 ಕೇಂದ್ರ ಲೋಕ ಸೇವಾ ಆಯೋಗ ಇಂಗ್ಲೀಷ್ ವಿಕಿ ಆವೃತ್ತಿ
 ಕೇಂದ್ರ ಲೋಕ ಸೇವಾ ಆಯೋಗದ ಹಾಲಿ ಮುಖ್ಯಸ್ಥರು ಹಾಗು ಸದಸ್ಯರ  ವಿವರಗಳು
ಅಧಿದೇವತೆ

ಅಧಿದೇವತೆ ಒಂದು ನಿರ್ದಿಷ್ಟ ಸ್ಥಳ, ಭೌಗೋಳಿಕ ಲಕ್ಷಣ, ವ್ಯಕ್ತಿ, ಮನೆತನ, ರಾಷ್ಟ್ರ, ಸಂಸ್ಕೃತಿ ಅಥವಾ ವೃತ್ತಿಯ ರಕ್ಷಕ ಅಥವಾ ಪೋಷಕನಾಗಿರುವ ಒಬ್ಬ ದೇವತೆ ಅಥವಾ ಅತಿಮಾನುಷ ಚೇತನ.

ಒಂದು ಬಗೆಯ ಅಧಿದೇವತೆಯೆಂದರೆ ಅಭಿಮಾನಿ ದೇವತೆ, ಹುಟ್ಟಿನಿಂದ ಸಾವಿನವರೆಗೆ ಒಬ್ಬ ವ್ಯಕ್ತಿಯ ಅತಿಮಾನುಷ ಶಕ್ತಿ.

ಹಿಂದೂ ಧರ್ಮದಲ್ಲಿ, ಅಧಿದೇವತೆಗಳನ್ನು ಇಷ್ಟದೇವತೆ ಮತ್ತು ಕುಲದೇವಿ ಅಥವಾ ಕುಲದೇವತೆ ಎಂದು ಕರೆಯಲಾಗುತ್ತದೆ. ಗ್ರಾಮದೇವತೆಗಳು ಹಳ್ಳಿಗಳ ಪಾಲಕ ದೇವತೆಗಳು. ದೇವರನ್ನೂ ರಕ್ಷಕರೆಂದು ಕಾಣಬಹುದು. ಶಿವನು ಯೋಗಿಗಳು ಮತ್ತು ತ್ಯಾಗಿಗಳ ಪೋಷಕ. ಮುಂಬಯಿಯ ಮುಂಬಾದೇವಿ, ಓಸಿಯ್ಞಾದ ಸಚ್ಚಿಕಾ ಕೆಲವು ಊರು ದೇವಿಯರ ಉದಾಹರಣೆಗಳು. ಪೋರ್ವಾಲ್ ಮನೆತನದ ಅಂಬಿಕಾ ಮತ್ತು ಅಗ್ರವಾಲ್ ಮನೆತನದ ಮಹಾಲಕ್ಷ್ಮಿ ಕೆಲವು ಕುಲದೇವಿಯರ ಉದಾಹರಣೆಗಳು.

ಒಂದು ಸ್ಥಳ ಅಥವಾ ವ್ಯಕ್ತಿಯನ್ನು ಕಾಯುವ ಮತ್ತು ಸಂರಕ್ಷಿಸುವ ಅಧಿದೇವತೆಗಳು ಪ್ರಾಚೀನ ರೋಮನ್ ಧರ್ಮಕ್ಕೆ ಮೂಲಭೂತವಾಗಿವೆ. ಜೀನಿಯಸ್ ಒಬ್ಬ ಪುರುಷನ ಅಧಿದೇವತೆ ಮತ್ತು ಜೂನೊ ಒಬ್ಬ ಮಹಿಳೆಯ ಅಧಿದೇವತೆ. ಚಕ್ರಾಧಿಪತ್ಯದ ಯುಗದಲ್ಲಿ, ರೋಮನ್ ಸಾಮ್ರಾಟನ ಜೀನಿಯಸ್ ಸಾಮ್ರಾಜ್ಯದ ಆರಾಧನಾ ಪದ್ಧತಿಯ ಕೇಂದ್ರಬಿಂದುವಾಗಿದ್ದನು. ಒಬ್ಬ ಸಾಮ್ರಾಟನು ಒಬ್ಬ ದೇವತೆಯನ್ನು ತನ್ನ ವೈಯಕ್ತಿಕ ಪೋಷಕ ಅಥವಾ ಅಧಿದೇವತೆಯಾಗಿ ಸ್ವೀಕರಿಸಬಹುದಾಗಿತ್ತು, ಉದಾಹರಣೆಗೆ ಅಗಸ್ಟಸ್ ಅಪೋಲೊವನ್ನು ಸ್ವೀಕರಿಸಿದ. ಒಬ್ಬ ದೇವತೆಯ ವೈಯಕ್ತಿಕ ರಕ್ಷಣೆಯನ್ನು ಕೇಳುವ ಪೂರ್ವನಿದರ್ಶನಗಳು ಗಣರಾಜ್ಯ ಯುಗದಲ್ಲಿ ಸ್ಥಾಪನೆಯಾದವು. ರೋಮನ್ ಸರ್ವಾಧಿಕಾರಿ ಸಲಾ ಅವಳ ಗೌರವಾರ್ಥ ಸಾರ್ವಜನಿಕ ಕ್ರೀಡೆಗಳನ್ನು ಆಯೋಜಿಸಿ ವಿಕ್ಟರಿ ದೇವತೆಯು ತನ್ನ ಅಧಿದೇವತೆಯೆಂದು ಪ್ರಚಾರ ಮಾಡಿದ್ದು ಒಂದು ನಿದರ್ಶನವಾಗಿದೆ.

ಪ್ರತಿಯೊಂದು ಪಟ್ಟಣ ಅಥವಾ ನಗರ ಒಂದು ಅಥವಾ ಹೆಚ್ಚು ಅಧಿದೇವತೆಗಳನ್ನು ಹೊಂದಿತ್ತು, ಮತ್ತು ಇವುಗಳ ರಕ್ಷಣೆ ಯುದ್ಧ ಮತ್ತು ಮುತ್ತಿಗೆಯ ಸಮಯದಲ್ಲಿ ವಿಶೇಷವಾಗಿ ಅತ್ಯಗತ್ಯವೆಂದು ಪರಿಗಣಿತವಾಗಿತ್ತು. ಸ್ವತಃ ರೋಮ್ ಒಬ್ಬ ದೇವತೆಯಿಂದ ರಕ್ಷಿತವಾಗಿತ್ತು. ಇವಳ ಹೆಸರನ್ನು ಶಾಸ್ತ್ರೋಕ್ತವಾಗಿ ರಹಸ್ಯವಾಗಿಡಬೇಕಿತ್ತು. ಜೂನೊ, ಜುಪಿಟರ್ ಮತ್ತು ಮಿನರ್ವಾ ದೇವತೆಗಳ ತ್ರಿಕೂಟ ರೋಮ್‍ನ ಅಧಿದೇವತಗಳಾಗಿದ್ದರು. ಇಟಲಿಯ ಪಟ್ಟಣಗಳು ತಮ್ಮ ಸ್ವಂತ ಅಧಿದೇವತೆಗಳನ್ನು ಹೊಂದಿದ್ದವು.

ಉಲ್ಲೇಖಗಳು

ದೇವತೆಗಳು
ಕರ್ನಾಟಕ ರಾಜ್ಯ ಹೆದ್ದಾರಿಗಳ ಪಟ್ಟಿ

ರಾಜ್ಯ ಹೆದ್ದಾರಿಗಳು ರಾಜ್ಯದ ಪ್ರಮುಖ ಮಾರ್ಗಗಳಾಗಿದ್ದು, ರಾಜ್ಯದ ಪ್ರಮುಖ ಜಿಲ್ಲಾ ಕೇಂದ್ರ ಹಾಗೂ ಪಟ್ಟಣಗಳನ್ನು ಸಂಪರ್ಕಿಸುತ್ತವಲ್ಲದೆ, ರಾಜ್ಯದಲ್ಲಿನ ಮತ್ತು ನೆರೆಯ ರಾಜ್ಯಗಳಲ್ಲಿನ ರಾಷ್ಟ್ರೀಯ ಹೆದ್ದಾರಿಗಳನ್ನು ಸಂಪರ್ಕಿಸುತ್ತವೆ.
ಕರ್ನಾಟಕ ಜಿಲ್ಲಾ ಹೆದ್ದಾರಿಗಳು

ಪರಿಚಯ 
ಕರ್ನಾಟಕ ರಾಜ್ಯವು ಸುಮಾರು ೨೮,೩೧೧ ಕಿ.ಮೀ.ಗಳ ಉತ್ತಮ ರಸ್ತೆ ಜಾಲ ಹೊಂದಿದೆ. ಇದರಲ್ಲಿ ಒಟ್ಟು ೧೪ ರಾಷ್ಟ್ರೀಯ ಹೆದ್ದಾರಿಗಳು ಹಾಗೂ ಇವುಗಳ ಉದ್ದ 6572 ಕಿಲೋಮೀಟರ್ ಮತ್ತು ೧೧೪ ರಾಜ್ಯ ಹೆದ್ದಾರಿಗಳಿವೆ ಹಾಗೂ ಅವುಗಳ ಉದ್ದ 19578 ಕಿಲೋಮೀಟರ್.

ಕರ್ನಾಟಕ ರಾಜ್ಯ ಹೆದ್ದಾರಿಗಳ ಪಟ್ಟಿ

ಬಾಹ್ಯ ಕೊಂಡಿಗಳು 
 ಸಾರ್ವಜನಿಕ ಕೆಲಸ ಇಲಾಖೆ, ಕರ್ನಾಟಕ ಸರ್ಕಾರ
ಕೆ ಚಂದ್ರಶೇಖರ್ ರಾವ್

ಕೆ ಚಂದ್ರಶೇಖರ್ ರಾವ್ (ಕಲ್ವಕುಂಟ್ಲ ಚಂದ್ರಶೇಖರ ರಾವ್‌, ಕೆಸಿಆರ್ )(ಜನನ ೧೯೫೪ ರ ಫೆಬ್ರವರಿ ೧೭) ತೆಲಂಗಾಣ ರಾಜ್ಯದ ಮೊದಲ ಮತ್ತು ಪ್ರಸ್ತುತ ಮುಖ್ಯಮಂತ್ರಿ . ಭಾರತ್ ರಾಷ್ಟ್ರ ಸಮಿತಿ ಪಕ್ಷದ ಅಧ್ಯಕ್ಷ,ಮೇಡಕ್ ಜಿಲ್ಲೆಯ ಗಜ್ವಾಲ್ ಕ್ಷೇತ್ರದ ಶಾಸಕರಾಗಿದ್ದಾರೆ.ಜೂನ್ ೨, ೨೦೧೪ ರಂದು ತೆಲಂಗಾಣ ,ಹೊಸ ರಾಜ್ಯದ ಮೊದಲ ಮುಖ್ಯಮಂತ್ರಿಯಾಗಿ ಪ್ರಮಾಣ ವಚನ ಸ್ವೀಕರಿಸಿದರು.

ಬಾಲ್ಯ ಜೀವನ
ರಾವ್ ಮೇಡಕ್ ಜಿಲ್ಲೆಯ  ಸಿದ್ದಿಪೇಟ ಮಂಡಲ್ ನ , ಚಿಂಟಮಡಕ ಗ್ರಾಮದಲ್ಲಿ ೧೭ ಫೆಬ್ರವರಿ ೧೯೫೪ ರಂದು ಜನಿಸಿದರು .ಒಸ್ಮಾನಿಯಾ ಆರ್ಟ್ಸ್ ಕಾಲೇಜ್ ,ಉಸ್ಮಾನಿಯಾ ವಿಶ್ವವಿದ್ಯಾಲಯನಿಂದ  ಸಾಹಿತ್ಯ ವಿಷಯದಲ್ಲಿ ಸ್ನಾತಕೋತ್ತರ ಪದವಿ ಪಡೆದರು.

ಕಾಂಗ್ರೆಸ್ ಪಕ್ಷ
ಕೆಸಿಆರ್ ಮೇಡಕ್ ಜಿಲ್ಲೆಯ ಯುವ ಕಾಂಗ್ರೆಸ್ ಪಕ್ಷದಿಂದ ತಮ್ಮ ವೃತ್ತಿಜೀವನವನ್ನು ಆರಂಭಿಸಿದರು.ನಂತರ NT.Rama ರಾವ್ ನೇತೃತ್ವದ  ತೆಲುಗುದೇಶಂ ಪಕ್ಷ ಸೇರಿದರು.

ತೆಲುಗು ದೇಶಂ ಪಕ್ಷ
ಕೆಸಿಆರ್ ೧೯೮೩ ರಲ್ಲಿ ಟಿಡಿಪಿ ಸೇರಿದರು ಮತ್ತು ಎ ಮದನ್  ಮೋಹನ್ ವಿರುದ್ಧ ಸ್ಪರ್ಧಿಸಿ ಆ ಚುನಾವಣೆಯಲ್ಲಿ ಸೋತರು. ಅವರು ೧೯೮೫ ಮತ್ತು ೧೯೯೯ ರ ಮಧ್ಯೆ ಸಿದ್ದಿಪೇಟ್  ನಿಂದ ಸತತ ನಾಲ್ಕು ವಿಧಾನಸಭಾ ಚುನಾವಣೆಯಲ್ಲಿ ಗೆದ್ದಿದ್ದಾರೆ.೧೯೮೭-೧೯೮೮ ರಿಂದ ಎನ್.ಟಿ.ರಾಮ ರಾವ್ ಸಂಪುಟದಲ್ಲಿ ಬರ ಮತ್ತು ಪರಿಹಾರ, ೧೯೯೬ ರಲ್ಲಿ ಅವರು ಚಂದ್ರಬಾಬು ನಾಯ್ಡು ಅವರ  ಸಂಪುಟದಲ್ಲಿ ಸಾರಿಗೆ ಮಂತ್ರಿಯಾಗಿ ಮತ್ತು  ೨೦೦೦-೨೦೦೧ ಆಂಧ್ರ ಪ್ರದೇಶ ವಿಧಾನಸಭೆಯ ಉಪಸಭಾಪತಿ ಕಾರ್ಯನಿರ್ವಹಿಸಿದರು.

ಭಾರತ್ ರಾಷ್ಟ್ರ ಸಮಿತಿ
೨೭ ಏಪ್ರಿಲ್ ೨೦೦೧ ರಂದು, ರಾವ್  ಉಪ ಸ್ಪೀಕರ್, ಟಿಡಿಪಿ ಶಾಸಕ ಮತ್ತು ಟಿಡಿಪಿ ಪಕ್ಷಕ್ಕೆ  ರಾಜೀನಾಮೆ ನೀಡಿದರು. ಅವರು ತೆಲಂಗಾಣ ಪ್ರತ್ಯೇಕ ರಾಜ್ಯ ಸಾಧಿಸಲು  ಹೈದರಾಬಾದ್ ನಲ್ಲಿ ಭಾರತ್ ರಾಷ್ಟ್ರ ಸಮಿತಿ (BRS) ಪಕ್ಷವನ್ನು ಸ್ಥಾಪಿಸಿದರು.

ವೈಯಕ್ತಿಕ ಜೀವನ
ಕೆ ಚಂದ್ರಶೇಖರ್ ರಾವ್ ,ಶೋಭಾರನ್ನು ಮದುವೆಯಾಗಿದ್ದು ಇಬ್ಬರು ಮಕ್ಕಳಿದ್ದಾರೆ.ಅವರ ಮಗ, ಕೆ.ಟಿ.ರಾಮರಾವ್,ಮಗಳು ಕವಿತಾ .

ರಾಜಕೀಯ
ಸೋಲು 
೧೯೮೩ ಸಿದ್ದಿಪೇಟ್

ಗೆಲುವು 
೧೯೮೫	ಶಾಸಕ,	ಸಿದ್ದಿಪೇಟ್	
೧೯೮೯	ಶಾಸಕ,	ಸಿದ್ದಿಪೇಟ್	
೧೯೯೪	ಶಾಸಕ,	ಸಿದ್ದಿಪೇಟ್	
೧೯೯೯	ಶಾಸಕ,	ಸಿದ್ದಿಪೇಟ್	
೨೦೦೧  (ಮರುಚುನಾವಣೆ) ಶಾಸಕ ಸಿದ್ದಿಪೇಟ್
೨೦೦೪	 ಶಾಸಕ,	ಸಿದ್ದಿಪೇಟ್	
೨೦೦೪	ಸಂಸದ,	ಕರೀಂನಗರ್‌	
೨೦೦೬  (ಮರುಚುನಾವಣೆ) ಸಂಸದ,	ಕರೀಂನಗರ್‌	
೨೦೦೮  (ಮರುಚುನಾವಣೆ) ಸಂಸದ,	ಕರೀಂನಗರ್‌	
೨೦೦೯	ಸಂಸದ,	ಮೆಹಬೂಬ್ ನಗರ	
೨೦೧೪	ಶಾಸಕ,	ಗಜ್ವಾಲ್	
೨೦೧೪ 	ಸಂಸದ,	(ಮೇದಕ್‌)

ಪ್ರಶಸ್ತಿಗಳು
ಸಿಎನ್ಎನ್-ಐಬಿಎನ್ ಭಾರತದ ವರ್ಷದ ವಕ್ತಿ - ೨೦೧೪

ಉಲ್ಲೇಖಗಳು 

ರಾಜಕಾರಣಿಗಳು
ಎನ್ ಚಂದ್ರಬಾಬು ನಾಯ್ಡು

ನಾರಾ ಚಂದ್ರಬಾಬು ನಾಯ್ಡು (ಏಪ್ರಿಲ್ 1950 20 ರಂದು ಜನಿಸಿದರು) ಒಬ್ಬ ಭಾರತೀಯ ರಾಜಕಾರಣಿ  1995 ರಿಂದ 2004 ರವರೆಗೆ , 2014 ರಿಂದ ೨೦೧೯ ರ ವರೆಗೆ  ಆಂಧ್ರಪ್ರದೇಶದ ಮುಖ್ಯಮಂತ್ರಿಯಾಗಿದ್ದರು.  ಅವರು ಆಂಧ್ರಪ್ರದೇಶ ಮತ್ತು ತೆಲಂಗಾಣ ತೆಲುಗುದೇಶಂ ಪಕ್ಷದ  ಅಧ್ಯಕ್ಷರಾಗಿದ್ದಾರೆ. ದೀರ್ಘಾವಧಿ ಮುಖ್ಯ ಮಂತ್ರಿಯಾಗಿ (2004 1995) ಸೇವೆ ಸಲ್ಲಿಸಿದ ಕೀರ್ತಿ ಇವರದು.

ಆರಂಭಿಕ ಜೀವನ 
ನಾಯ್ಡು ಕೃಷಿ ಕುಟುಂಬದಲ್ಲಿ ಏಪ್ರಿಲ್ 20 950 ರಂದು ಜನಿಸಿದರು ನರವರಿ ಪಲ್ಲೆ , ಚಂದ್ರಗಿರಿ ಚಿತ್ತೂರು ಜಿಲ್ಲೆಯ ಆಂಧ್ರ ಪ್ರದೇಶ ಅವರ ತಂದೆ ಎನ್ ಖರ್ಜೂರ ನಾಯ್ಡು, ಕೃಷಿಕರು  ಮತ್ತು ಅವರ  ತಾಯಿಅಮನಮ್ಮ  ಗೃಹಿಣಿ ಆಗಿದ್ದರು.  ತನ್ನ ಗ್ರಾಮವು  ಯಾವುದೇ ಶಾಲೆಯ ಹೊಂದಿದ್ದರಿಂದ, ನಾಯ್ಡು ಪ್ರಾಥಮಿಕ ಶಾಲಾ ಶೇಷಾಪುರಂ  ವರ್ಗ ಐದರ ವರೆಗೆ  ಮತ್ತು ಚಂದ್ರಗಿರಿಯಲ್ಲಿ ಒಂಬತ್ತನೆ ತರಗತಿಯವರೆಗೆ ಅಭ್ಯಸಿಸಿದರು. ಹತ್ತನೇ ತರಗತಿಯಿಂದ ಸ್ನಾತಕೋತ್ತರ ಪದವಿಯವರೆಗು   ತಿರುಪತಿ ಯಲ್ಲಿ ಶಿಕ್ಷಣ ಮುಗಿಸಿದರು .

ಆರಂಭಿಕ ರಾಜಕೀಯ ವೃತ್ತಿಜೀವನ 
ನಾಯ್ಡು, ವಿದ್ಯಾರ್ಥಿಯಾಗಿದ್ದಾಗ   ರಾಜಕೀಯಕ್ಕೆ ಧುಮುಕಿದರು.   ತಿರುಪತಿಯ ಸಮೀಪದ ಚಂದ್ರಗಿರಿಯ ವಿದ್ಯಾರ್ಥಿ ಯುವ ಕಾಂಗ್ರೆಸ್  ನಾಯಕನಾಗಿ  ಸೇರಿದರು.1975 ರಲ್ಲಿ ದೇಶದ ಮೇಲೆ  ತುರ್ತು ವಿಧಿಸಿದಾಗ ,ಅವರು ಯುವ ಕಾಂಗ್ರೆಸ್ ಅಧ್ಯಕ್ಷ ಸಂಜಯ್ ಗಾಂಧಿ ನಿಕಟ ಬೆಂಬಲಿಗರಾದರು.

ಶಾಸಕಾಂಗ ವೃತ್ತಿ, 1978-1983 
ನಾಯ್ಡು 1978 ರಲ್ಲಿ ಆಂಧ್ರ ಪ್ರದೇಶ ವಿಧಾನಸಭೆಗೆ (ಶಾಸಕ) ಚಂದ್ರಗಿರಿ ಕ್ಷೇತ್ರದ ಒಂದು ಕಾಂಗ್ರೆಸ್  ಸದಸ್ಯರಾದರು.ತಮ್ಮ 28. ವಯಸ್ಸಿನಲ್ಲಿ ಟಿ .Anjaiah ಸರ್ಕಾರದಲ್ಲಿ ತಾಂತ್ರಿಕ ಶಿಕ್ಷಣ ಮತ್ತು ಛಾಯಾಗ್ರಹಣ ಮಂತ್ರಿಯಾಗಿ ನೇಮಕಗೊಂಡರು . ಅವರು ಕಾಂಗ್ರೆಸ್  ಸಂಪುಟದಲ್ಲಿ ಕಿರಿಯ ಸಚಿವರಾಗಿದ್ದರು.
ಛಾಯಾಗ್ರಹಣ ಮಂತ್ರಿಯಾಗಿ, ನಾಯ್ಡು ಎನ್.ಟಿ ರಾಮ ರಾವ್, ಜನಪ್ರಿಯವಾಗಿ ಎನ್ಟಿಆರ್ ತೆಲುಗು  ಚಿತ್ರ ತಾರೆ  ಸಂಪರ್ಕಕ್ಕೆ ಬಂದರು.1980 ರಲ್ಲಿ ಅವರು  ಎನ್ಟಿಆರ್ ಮೂರನೇ ಮಗಳಾದ  ಭುವನೇಶ್ವರಿರವರನ್ನು  ವಿವಾಹವಾದರು.

ತೆಲುಗು ದೇಶಂ ಪಾರ್ಟಿ 
1982 ರಲ್ಲಿ, ಎನ್ಟಿಆರ್ ತೆಲುಗುದೇಶಂ (ಟಿಡಿಪಿ) ಸ್ಥಾಪಿಸಿ , 1983 ರಲ್ಲಿ ನಡೆದ ವಿಧಾನಸಭೆ ಚುನಾವಣೆಯಲ್ಲಿ ಮುನ್ನಡೆದರು. ನಾಯ್ಡು, ಆ ಸಂದರ್ಭದಲ್ಲಿ  ಇನ್ನೂ ಕಾಂಗ್ರೆಸ್ನಲ್ಲಿದ್ದರು ಆ ಚುನಾವಣೆಯಲ್ಲಿ ಸೋತ ಕೂಡಲೆ ಟಿಡಿಪಿ ಸೇರಿದರು.

ಶಾಸಕಾಂಗ ವೃತ್ತಿ, 1989-1994
1989 ವಿಧಾನಸಭಾ ಚುನಾವಣೆಯಲ್ಲಿ, ಚಂದ್ರಬಾಬು ನಾಯ್ಡು ಕುಪ್ಪಂ ಸ್ಪರ್ಧಿಸಿ 5,000 ಮತಗಳಿಂದ ಗೆದ್ದರು. ಆದರೆ ಕಾಂಗ್ರೆಸ್ ಅಧಿಕಾರಕ್ಕೆ ಬಂದಿದ್ದರಿಂದ ನಾಯ್ಡು ವಿರೋಧ ಕುಳಿತುಕೊಳ್ಳಬೇಕಾಯಿತು. ಅವರು ತೆಲುಗುದೇಶಂ ಪಕ್ಷ ಸಂಯೋಜಕರಾಗಿ, ಕಾರ್ಯನಿರ್ವಹಿಸಿ ವಿಧಾನಸಭೆಯ ಒಳಗೆ ಮತ್ತು ಜನಗಳ ಮೆಚ್ಚುಗೆ ಪಡೆದರು.

ವೈಯಕ್ತಿಕ ಜೀವನ
ಚಂದ್ರಬಾಬು ನಾಯ್ಡು , ಭುವನೇಶ್ವರಿ ಯವರನ್ನು ಮದುವೆಯಾದರು ಅವರಿಗೆ ಒಬ್ಬ ಮಗನಿದ್ದಾನೆ , ಲೋಕೇಶ್.

ಉಲ್ಲೇಖಗಳು 

ರಾಜಕಾರಣಿಗಳು
ಆಂಧ್ರಪ್ರದೇಶದ ಮುಖ್ಯಮಂತ್ರಿಗಳು
ಸಭೆ

ಸಭೆಯಲ್ಲಿ, ಇಬ್ಬರು ಅಥವಾ ಹೆಚ್ಚು ಜನರು, ಹಲವುವೇಳೆ ಒಂದು ಔಪಚಾರಿಕ ವ್ಯವಸ್ಥೆಯಲ್ಲಿ, ಒಂದು ಅಥವಾ ಹೆಚ್ಚು ವಿಷಯಗಳನ್ನು ಚರ್ಚಿಸಲು ಒಟ್ಟಾಗಿ ಸೇರುತ್ತಾರೆ.

ಸಭೆಯು ಮೌಖಿಕ ಮಾತಾಟದ ಮೂಲಕ ಮಾಹಿತಿ ಹಂಚಿಕೆ ಅಥವಾ ಒಪ್ಪಂದಕ್ಕೆ ಬರುವಿಕೆಯಂತಹ ಒಂದು ಸಾಮಾನ್ಯ ಗುರಿ ಸಾಧಿಸುವ ಉದ್ದೇಶಕ್ಕಾಗಿ ನಡೆಸಲಾದ ಎರಡು ಅಥವಾ ಹೆಚ್ಚು ಜನರ ಕೂಟ. ಸಭೆಗಳು ಮುಖಾಮುಖಿಯಾಗಿ ಆಗಬಹುದು ಅಥವಾ ದೂರವಾಣಿ ಸಮಾಲೋಚನಾ ಕರೆ, ಸ್ಕೈಪ್ ಕರೆ ಅಥವಾ ವೀಡಿಯೊ ಸಮಾಲೋಚನೆಯಂತಹ ಸಂಪರ್ಕ ತಂತ್ರಜ್ಞಾನದ ಮಧ್ಯಸ್ತಿಕೆಯಿಂದ ಆಗಬಹುದು.

ಸಭೆ ಮತ್ತು ಇತರ ಕೂಟಗಳ ನಡುವೆ ವ್ಯತ್ಯಾಸವಿದೆ, (ಬರಹೇಳದೇ ಇರುವ) ಅಕಸ್ಮಾತ್ ಭೇಟಿ, ಕ್ರೀಡೆ ಅಥವಾ ಸಂಗೀತಗೋಷ್ಠಿ (ಮೌಖಿಕ ಮಾತಾಟ ಪ್ರಾಸಂಗಿಕವಾಗಿರುತ್ತದೆ), ಪಾರ್ಟಿ ಅಥವಾ ಸ್ನೇಹಿತರ ಒಡನಾಟ (ಯಾವುದೇ ಸಾಮಾನ್ಯ ಗುರಿ ಸಾಧಿಸುವುದಿರುವುದಿಲ್ಲ), ಪ್ರದರ್ಶನ (ಇದರ ಸಾಮಾನ್ಯ ಗುರಿಯನ್ನು ಮುಖ್ಯವಾಗಿ ಹಾಜರಿರುವ ಪ್ರದರ್ಶನಕಾರರ ಸಂಖ್ಯೆ ಮೂಲಕ ಸಾಧಿಸಲಾಗುತ್ತದೆ, ಮೌಖಿಕ ಮಾತಾಟದ ಮೂಲಕವಲ್ಲ) ಕೆಲವು ಇತರ ಕೂಟಗಳ ಉದಾಹರಣೆಗಳು.

"ಸಭೆ" ಪದವು ಉಪನ್ಯಾಸ (ಒಂದು ಪ್ರಸ್ತುತಿ), ವಿಚಾರ ಗೋಷ್ಠಿ (ಸಾಮಾನ್ಯವಾಗಿ ಹಲವು ಪ್ರಸ್ತುತಿಗಳು, ಸಣ್ಣ ಗುಂಪು, ಒಂದು ದಿನ), ಸಮಾವೇಶ (ಮಧ್ಯಮ ಗಾತ್ರ, ಒಂದು ಅಥವಾ ಹೆಚ್ಚು ದಿನಗಳು), ಮಹಾಸಭೆ (ದೊಡ್ಡದು, ಹಲವು ದಿನ), ವ್ಯಾಪಾರ ಮೇಳ/ಪ್ರದರ್ಶನ (ದಾರಿಹೋಕರು ಭೇಟಿಕೊಡುವ ಮಾನವಸಹಿತ ಅಂಗಣಗಳು), ಕಮ್ಮಟ (ಸಣ್ಣದು, ಸಕ್ರಿಯ ಸಹಭಾಗಿಗಳು), ತರಬೇತಿ ಪಠ್ಯಕ್ರಮ, ತಂಡ ಸಂಘಟನೆ ಸಭೆ ಮತ್ತು ಕಿಕ್ ಆಫ್ ಸಂದರ್ಭಗಳನ್ನು ಒಳಗೊಳ್ಳುತ್ತದೆ.

ಮಾನವ ಸಂವಹನ
ರಕ್ಷಿತ್ ಶೆಟ್ಟಿ

ರಕ್ಷಿತ್ ಶೆಟ್ಟಿ ಒಬ್ಬ ಕನ್ನಡ ಚಲನಚಿತ್ರ ನಟ. ಕಾರ್ಕಳದ ನಿಟ್ಟೆ ಮಹಾಲಿಂಗ ಅಡ್ಯಂತಾಯ ಸ್ಮಾರಕ ತಾಂತ್ರಿಕ ವಿದ್ಯಾಲಯ(NMAMIT)ದಿಂದ ಎಲೆಕ್ಟ್ರಾನಿಕ್ಸ್ ಅಂಡ್ ಕಮ್ಯುನಿಕೇಷನ್ಸ್ ಪದವಿ ಪಡೆದ ನಂತರ, ಚಲನಚಿತ್ರಗಳಲ್ಲಿ ಅಭಿನಯಿಸುವುದಕ್ಕೂ ಮುನ್ನ ಎರಡು ವರ್ಷಗಳ ಕಾಲ ಸಾಫ್ಟ್‌ವೇರ್ ಉದ್ಯೋಗಿಯಾಗಿ ಕೆಲಸಮಾಡಿದರು.

ವೈಯಕ್ತಿಕ ಜೀವನ
ರಕ್ಷಿತ್ ಶೆಟ್ಟಿಯವರು ಜೂನ್ ೬, ೧೯೮೩ ರಂದು ಉಡುಪಿಯಲ್ಲಿ ತುಳು ಮಾತನಾಡುವ ಬಂಟ್ ಕುಟುಂಬದಲ್ಲಿ ಜನಿಸಿದರು.  ಅವರು ತಮ್ಮ ಊರಿನಲ್ಲಿ ಶಾಲಾ ಶಿಕ್ಷಣವನ್ನು ಪೂರ್ಣಗೊಳಿಸಿದರು. ತಮ್ಮ ಶಾಲಾ ದಿನಗಳಲ್ಲಿ ಅವರು ತುಳುನಾಡು ಪ್ರದೇಶದ ಜಾನಪದ ನೃತ್ಯವಾದ ಪಿಲಿ ನಲಿಕೆ ನೃತ್ಯಗಾರರಾಗಿದ್ದರು.  ಇದು ಅವರ ೨೦೧೪ ರ ಚಿತ್ರ ಉಳಿದವರು ಕಂಡಂತೆ  ಚಿತ್ರದಲ್ಲಿನ ನೃತ್ಯಗಾರರಿಗೆ ಪ್ರಮುಖ ಪಾತ್ರವನ್ನು ಒದಗಿಸಿತು.

ವೃತ್ತಿ ಜೀವನ
ಶೆಟ್ಟಿ ಅವರ ಚೊಚ್ಚಲ ಚಿತ್ರ ೨೦೧೦ರಲ್ಲಿ ಬಿಡುಗಡೆಯಾದ ನಮ್ ಏರಿಯಾಲ್ ಒಂದಿನ. ೨೦೧೩ರ ಪ್ರಣಯ ಮತ್ತು ಹಾಸ್ಯ ಕಥೆಯುಳ್ಳ ಸಿಂಪಲ್ಲಾಗ್ ಒಂದ್ ಲವ್‍ ಸ್ಟೋರಿ ಪ್ರೇಕ್ಷಕರ ಪ್ರಶಂಸೆಗೊಳಪಟ್ಟಿತು. 

ನಂತರ ೨೦೧೪ರಲ್ಲಿ ಅವರು ನಿರ್ದೇಶಿಸಿ ನಟಿಸಿದ ಕ್ರೈಂ-ಡ್ರಾಮಾ ಚಿತ್ರ ಉಳಿದವರು ಕಂಡಂತೆ ಚಿತ್ರ ವ್ಯಾಪಕ ವಿಮರ್ಶಾತ್ಮಕ ಪ್ರಶಂಸೆ ಪಡೆಯಿತು. ಈ ಚಿತ್ರವು ಅವರಿಗೆ ಅತ್ಯುತ್ತಮ ಚೊಚ್ಚಲ ನಿರ್ದೇಶಕನಾಗಿ ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿ ಮತ್ತು ಅತ್ಯುತ್ತಮ ನಿರ್ದೇಶಕನಾಗಿ (ದಕ್ಷಿಣ) ಫಿಲಂಫೇರ್ ಪ್ರಶಸ್ತಿಗಳನ್ನು ತಂದುಕೊಟ್ಟಿತು. ನಂತರ ಅವರು ವಾಸ್ತು ಪ್ರಕಾರ (೨೦೧೫) ಹಾಗೂ ಗೋಧಿ ಬಣ್ಣ ಸಾಧಾರಣ ಮೈಕಟ್ಟು (೨೦೧೬) ಚಿತ್ರಗಳಲ್ಲಿ ನಟಿಸುವ ಮೂಲಕ ತಮ್ಮ ಯಶಸ್ಸಿನ ಓಟವನ್ನು ಮುಂದುವರಿಸಿದರು. ಶೆಟ್ಟಿಯವರಿಗೆ ತಮ್ಮ ಮುಂದಿನ ವಿಮರ್ಶಾತ್ಮಕ ಮತ್ತು ವಾಣಿಜ್ಯ ಯಶಸ್ಸುಗಳಿಸಿಕೊಟ್ಟದ್ದು, ತಾವೇ ಬರೆದು ನಿರ್ಮಿಸಿದ ೨೦೧೬ರ ಹಾಸ್ಯಪ್ರಧಾನ ಚಿತ್ರ ಕಿರಿಕ್ ಪಾರ್ಟಿಆಗಿದೆ.

ಪವನ್ ಕುಮಾರ್, ಅನುಪ್ ಭಂಡಾರಿ ಹಾಗೂ ಇತರ ನಿರ್ದೇಶಕರೂ ಸೇರಿದಂತೆ ಶೆಟ್ಟಿಯವರಿಗೆ ಕನ್ನಡ ಸಿನಿಮಾ ವಲಯದಲ್ಲಿ ಹೊಸ ಸಿನಿಮಾ ಸಂಚಲನವನ್ನು ಸೃಷ್ಟಿಸಿದ ಮನ್ನಣೆಯಿದೆ.  ಇದು ಅವರಿಗೆ ಕನ್ನಡ ಚಿತ್ರರಂಗದಲ್ಲಿ ತಮ್ಮದೇ ಆದ ವರ್ಚಸ್ಸನ್ನು ಸೃಷ್ಟಿಸಿದೆ.

ಚಲನಚಿತ್ರಗಳ ಪಟ್ಟಿ

ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು

ಪ್ರಶಸ್ತಿಗಳು

ಉಲ್ಲೇಖಗಳು 

ಕನ್ನಡ ಚಲನಚಿತ್ರ ನಿರ್ದೇಶಕರು
೯ನೇ ಇಂಫ್ಯಾಟ್ರಿ ಡಿವಿಜ಼ನ್(ಭಾರತ)

೯ನೇ ಇಂಫ್ಯಾಟ್ರಿ ಡಿವಿಜ಼ನ್(9th Indian Infantry Division) ಎರಡನೆ ವಿಶ್ವಯುದ್ದದ ಸಮಯದಲ್ಲಿ ಭಾರತೀಯ ಸೇನೆಯ ಒಂದು ಪದಾತಿ ದಳವಾಗಿತ್ತು.ಮಲಯಾ ಯುದ್ಧದ ಸಂಧರ್ಭದಲ್ಲಿ ೯ನೇ ಇಂಫ್ಯಾಟ್ರಿ ಡಿವಿಜ಼ನ್  ಮಲಯಾ ಕಮಾಂಡ್( Malaya Command)ನಲ್ಲಿ 'ಇಂಡಿಯ ೩ನೇ ಕೋರ್'( Indian III Corps)ನ ಭಾಗವಾಗಿತ್ತು. ಇದನ್ನು  ಮೆಜರ್ ಜೆನರಲ್ ಆರ್ತರ್ ಎಡ್ವರ್ಡ್ ಬಾರ್ಸ್ಟೊವ್ ಮುನ್ನಡೆಸಿದ್ದರು.

ಇತಿಹಾಸ 
ಮಲಯಾಕ್ಕೆ ವರ್ಗಾಯಿಸುವ ಮೊದಲು ೯ನೇ ಇಂಫ್ಯಾಟ್ರಿ  ಡಿವಿಜ಼ನ್ನನ್ನು ೧೫  ಸೆಪ್ಟೆಂಬರ್ ೧೯೪೦ ತಾರೀಕಿನಂದು ಈಗಿನ ಪಾಕಿಸ್ತಾನದಲ್ಲಿರುವ ಕ್ವೆಟ್ಟಾದಲ್ಲಿ ರಚಿಸಲಾಯಿತು. ೧೫,೨೦ ಹಾಗು ೨೧ನೇ ಇಂಫ್ಯಾಟ್ರಿ ಬ್ರಿಗೇಡ್ ಗಳು ೧೫ ಸೆಪ್ಟೆಂಬರ್ ೧೯೪೦ ರಂದು ರಚಿಸಲಾದ ಮೂಲ ಬ್ರಿಗೇಡ್ ಗಳು. ೮ ಡಿಸೆಂಬರ್ ೧೯೪೧ ರಂದು ಜಪಾನಿನ ಸೇನೆಯ ವಿರುಧ್ಧ ನಡೆದ ಕೋಟ ಭಾರು ಕದಾಟ(Battle of Kota Bharu)ದಲ್ಲಿ ಬ್ರಿಟಿಶ್ ಕಾಮನ್ ವೆಲ್ತ್ ಸೇನೆಯ ಪರವಾಗಿ   ೯ನೇ ಡಿವಿಜ಼ನ್ನಿನ '3/17ನೇ ಡೋಗ್ರ ರಿಜಿಮೇಂಟ್' ಪಾಲ್ಗೊಂಡಿತ್ತು. ಜೋಹೋರ್ ರಾಜ್ಯದ ಲ್ಯಾಂಗ್ ಲ್ಯಾಂಗ್ ಎಂಬ ಹಳ್ಳಿಯ ಬಳಿ ಧ್ವಂಸಗೊಂಡ ರೇಲ್ವೆ ಸೇತುವೆ ಬಳಿ ೨೨ನೇ ಬ್ರಿಗೇಡ್ ಉಳಿದ ಬ್ರಿಗೇಡಿನೋಟ್ಟಿಗೆ ಸಂಪರ್ಕ ಕಡಿದುಕೊಳ್ಳುವವರೆಗೂ ಮಲಯಾದ ಪೂರ್ವ ತೀರವನ್ನು ಕಾಪಾಡಿಕೊಳ್ಳುವಲ್ಲಿ ೯ನೇ ಡಿವಿಜ಼ನ್ ಹೆಚ್ಚು-ಕಡಿಮೆ  ಯಶಸ್ವಿಯಾಗಿತ್ತು. ಮೆಜರ್ ಜೆನರಲ್ ಆರ್ತರ್ ಎಡ್ವರ್ಡ್ ಬಾರ್ಸ್ಟೊವ್ ,ಬ್ರಿಗೇಡಿನೋಟ್ಟಿಗೆ ಸಂಪರ್ಕ ಸಾಧಿಸಲು ಪ್ರಯತ್ನಿಸುವಾಗ ಸೇತುವೆಯ ಬಳಿ ಸಾವನ್ನಪ್ಪಿದರು. ೨೨ನೇ ಬ್ರಿಗೇಡ್ ಸಿಂಗಾಪುರಕ್ಕೆ ಮತ್ತೊಂದು ದಾರಿ ಹುಡುಕುವ ಸಮಯದಲ್ಲಿ ನಾಶವಾಯಿತು.

ಬದುಕುಳಿದವರನ್ನು ೧೧ನೇ ಇಂಡಿಯನ್ ಡಿವಿಜ಼ನ್ನಿನೊಂದಿಗೆ ಸೇರಿಸಲಾಯಿತು.

ಅಂಗಘಟಕಗಳು ೧೯೪೧ – ೧೯೪೨ 
8th Indian Infantry Brigade – Brigadier Berthold Wells (Billy) Key
 3/17th Dogra Regiment – Lieut.Col George Alan Preston DSO (WIA at Kota Bharu)
 2/10th Baluch Regiment – Lieut.Col James Frith
 2/12th Frontier Force Regiment (2nd Sikhs) – Lieut.Col Arthur Cumming V.C.
 1st Mysore Infantry (Indian States Forces) – Lieut.Col K.H.Preston
 1st Hyderabad Infantry (Indian States Forces) – Lt.Col Charles Albert "Clive" Hendricks (KIA at Kota Bharu)
22nd Indian Infantry Brigade – Brigadier George Painter
 Brigadier Painter
 2/18th Royal Garhwal Rifles – Lt.Col L.H.Cockram/ Lt.Col G.E.R.S.Hartigan
 5/11th Sikh Regiment – Lieut.Col John Parkin/ MacAdam
 1/13th Frontier Force Rifles – Lieut.Col Clarence Gilbert

ಸಹಾಯಕ ಘಟಕಗಳು 
 CRA – Brigadier E.W. Goodman 
 5th Field Regt. – Lieut.Col E.W.F.Jephson Royal Artillery (16x4.5-inch Howitzers)
 88th Field Regt. – Lieut.Col Sylvain Claude D'Aubuz Royal Artillery (24x25pdrs)
 80th Anti-Tank Regt. – Lieut.Col W.Napier Royal Artillery (48x2pdrs/47mm Bredas)
 21st Mountain Battery, IA – Major J.B.Soper IA (12xQF 3.7-inch mountain howitzers)

ಅಡಿ ಟಿಪ್ಪಣಿಗಳು

ಆಕರ ಗ್ರಂಥಗಳು 
 
Cite bookTitleBritish Army in the Far East 1941–45Last nameAlan JeffreysLast name 2Duncan AndersonDate2005PublisherOsprey PublishingISBN1-84176-790-5Authors listAlan Jeffreys
 
Cite bookTitleSingapore BurningLast nameColin SmithPublisherPenguin BooksYear of publication2006ISBN978-0-14-101036-6Location of publicationEnglandRefharvAuthors listColin Smith
 
Cite bookTitleJapan's Greatest Victory, Britain's Worst DefeatLast nameTsujiFirst nameMasanobuPublisherDa Capo PressOthersMargaret E. Lake, tr.Year of publication1997ISBN1-873376-75-8Location of publicationNew YorkAuthors listTsuji

ಬಾಹ್ಯ ಕೊಂಡಿಗಳು 
 Malaya Conflict Site 
 9 Indian Infantry Division (1941–42)
ಅಧ್ಯಕ್ಷ

ಅಧ್ಯಕ್ಷ (ಸಭಾಧ್ಯಕ್ಷ) ಮಂಡಳಿ, ಸಮಿತಿ, ಅಥವಾ ಪರ್ಯಾಲೋಚಕ ಸಭೆಯಂತಹ ಒಂದು ಸಂಘಟಿತ ಗುಂಪಿನ ಅತ್ಯಂತ ಉನ್ನತ ಅಧಿಕಾರಿ. ಅಧಿಕಾರದಲ್ಲಿರುವ ವ್ಯಕ್ತಿಯನ್ನು ಸಾಮಾನ್ಯವಾಗಿ ಗುಂಪಿನ ಸದಸ್ಯರು ಆಯ್ಕೆಮಾಡುತ್ತಾರೆ ಅಥವಾ ನೇಮಿಸುತ್ತಾರೆ. ಅಧ್ಯಕ್ಷನು ಸೇರಿದ ಗುಂಪಿನ ಸಭೆಗಳ ಅಧ್ಯಕ್ಷತೆ ವಹಿಸುತ್ತಾನೆ ಮತ್ತು ಅದರ ವ್ಯವಹಾರವನ್ನು ಕ್ರಮಬದ್ಧವಾದ ರೀತಿಯಲ್ಲಿ ನಡೆಸುತ್ತಾನೆ. ಗುಂಪು ಅಧಿವೇಶನದಲ್ಲಿರದಿರುವಾಗ, ಅಧಿಕಾರಿಯ ಕರ್ತವ್ಯಗಳು ಹಲವುವೇಳೆ ಅದರ ಮುಖ್ಯಸ್ಥನಾಗಿ, ಬಾಹ್ಯ ಪ್ರಪಂಚಕ್ಕೆ ಅದರ ಪ್ರತಿನಿಧಿಯಾಗಿ ಮತ್ತು ಅದರ ವಕ್ತಾರನಾಗಿ ನಡೆದುಕೊಳ್ಳುವುದನ್ನು ಒಳಗೊಂಡಿರುತ್ತದೆ. ಕೆಲವು ಸಂಸ್ಥೆಗಳಲ್ಲಿ, ಈ ಸ್ಥಾನವನ್ನು ಸಭಾಧ್ಯಕ್ಷ ಸ್ಥಾನವೆಂದೂ ಕರೆಯಲಾಗುತ್ತದೆ.

ಕೆಲವೊಮ್ಮೆ, ಸಭಾಧ್ಯಕ್ಷನಿಗೆ ನೆರವು ನೀಡಲು ಮತ್ತು ಸಭಾಧ್ಯಕ್ಷನ ಗೈರುಹಾಜರಿಯಲ್ಲಿ ಸಭಾಧ್ಯಕ್ಷನಾಗಿ ಕಾರ್ಯನಿರ್ವಹಿಸಲು, ಅಥವಾ ಸಭಾಧ್ಯಕ್ಷನನ್ನು ಒಳಗೊಂಡ ಗೊತ್ತುವಳಿಯನ್ನು ಚರ್ಚಿಸಲಾಗುತ್ತಿರುವಾಗ ಸಭಾಧ್ಯಕ್ಷನ ಅಧೀನದಲ್ಲಿರುವ ಉಪ ಸಭಾಧ್ಯಕ್ಷನನ್ನು ಚುನಾಯಿಸಲಾಗುತ್ತದೆ. ಸಭಾಧ್ಯಕ್ಷ ಮತ್ತು ಉಪ ಸಭಾಧ್ಯಕ್ಷರ ಗೈರುಹಾಜರಿಯಲ್ಲಿ, ಒಂಟಿ ಸಭೆಯಲ್ಲಿ ಆ ಪಾತ್ರವನ್ನು ತುಂಬಲು ಗುಂಪುಗಳು ಕೆಲವೊಮ್ಮೆ ತತ್ಕಾಲ ಸಭಾಧ್ಯಕ್ಷನನ್ನು ಚುನಾಯಿಸುತ್ತಾರೆ.

ಸಾರ್ವಜನಿಕ ಸಂಸ್ಥೆಗಳಲ್ಲಿ ಮೂರು ಸಾಮಾನ್ಯ ಬಗೆಯ ಅಧ್ಯಕ್ಷರಿರುತ್ತಾರೆ.
 ಅಧ್ಯಕ್ಷ ಮತ್ತು ಸಿಇಒ – ಸಿಇಒ ಅಧ್ಯಕ್ಷನ ಅಧಿಕಾರವನ್ನೂ ಹೊಂದಿರಬಹುದು, ಈ ಸಂದರ್ಭದಲ್ಲಿ ಮಂಡಳಿಯು ಪ್ರಧಾನ ನಿರ್ದೇಶಕನಾಗಿ ಮಂಡಳಿಯ ಸ್ವತಂತ್ರ ಸದಸ್ಯನನ್ನು ಹೆಸರಿಸುತ್ತದೆ.
 ಕಾರ್ಯಕಾರಿ ಅಧ್ಯಕ್ಷ – ಸಿಇಒ ಯಿಂದ ಪ್ರತ್ಯೇಕವಾದ ಹುದ್ದೆ, ಮತ್ತು ಇದರಲ್ಲಿ ಹುದ್ದೆದಾರನು ಕಂಪನಿಯ ಕಾರ್ಯಾಚರಣೆಗಳ ಮೇಲೆ ಪ್ರಭಾವ ಹೊಂದಿರುತ್ತಾನೆ, ಉದಾಹರಣೆಗೆ ಆರಕಲ್‍ನ ಲ್ಯಾರಿ ಎಲಿಸನ್.
 ಕಾರ್ಯನಿರ್ವಾಹಕೇತರ ಅಧ್ಯಕ್ಷ – ಇದು ಕೂಡ ಸಿಇಒ ಯಿಂದ ಪ್ರತ್ಯೇಕವಾದ ಹುದ್ದೆ, ಮತ್ತು ಕಾರ್ಯನಿರ್ವಾಹಕೇತರ ಅಧ್ಯಕ್ಷನು ಕಂಪನಿಯ ದೈನಂದಿನ ವಿಷಯಗಳಲ್ಲಿ ಹಸ್ತಕ್ಷೇಪ ಮಾಡುವುದಿಲ್ಲ. ವಿಶ್ವದಾದ್ಯಂತ, ಈ ನಡೆಯು ಸಾಂಸ್ಥಿಕ ಆಡಳಿತವನ್ನು ಸುಧಾರಿಸುತ್ತದೆ ಎಂದು ಕಂಪನಿಗಳು ಹೇಳುತ್ತವೆ.

ಉಲ್ಲೇಖಗಳು

ಅಧಿಕಾರದ ಸ್ಥಾನಗಳು
ಅಧ್ಯಯನ ಕೌಶಲಗಳು

ಅಧ್ಯಯನ ಕೌಶಲಗಳು, ಅಥವಾ ಶೈಕ್ಷಣಿಕ ಕೌಶಲಗಳು ಕಲಿಕೆಗೆ ಅನ್ವಯಿಸಲಾದ ಕಾರ್ಯವಿಧಾನಗಳು. ಅವು ಸಾಮಾನ್ಯವಾಗಿ ಶಾಲೆಯಲ್ಲಿ ಯಶಸ್ಸಿಗೆ ನಿರ್ಣಾಯಕವಾಗಿವೆ, ಉತ್ತಮ ಅಂಕಗಳನ್ನು ಪಡೆಯಲು ಅಗತ್ಯವೆಂದು ಪರಿಗಣಿತವಾಗಿವೆ, ಮತ್ತು ಒಬ್ಬರ ಜೀವನದಾದ್ಯಂತ ಕಲಿಕೆಗೆ ಉಪಯುಕ್ತವಾಗಿವೆ.

ಅಧ್ಯಯನ ಕೌಶಲಗಳು ಹೊಸ ಮಾಹಿತಿಯನ್ನು ಪಡೆಯುವ ಮತ್ತು ಸಂಘಟಿಸುವ, ಮಾಹಿತಿಯನ್ನು ನೆನಪಿನಲ್ಲಿಡುವ, ಅಥವಾ ಪರೀಕ್ಷೆಗಳಿಗೆ ಸಂಬಂಧಿಸಿದ ಪ್ರಕ್ರಿಯೆಯನ್ನು ನಿಭಾಯಿಸುವ ಕೌಶಲಗಳ ಒಂದು ವ್ಯೂಹವಾಗಿವೆ. ಅವು ಮಾಹಿತಿಯ ಪಟ್ಟಿಗಳ ಧಾರಣದಲ್ಲಿ ಸಹಾಯಮಾಡುವ ಸ್ಮರಣ ಸಾಧನಗಳು, ಪರಿಣಾಮಕಾರಿ ಓದುವಿಕೆ, ಏಕಾಗ್ರತಾ ತಂತ್ರಗಳು, ಮತ್ತು ಸಮರ್ಥವಾಗಿ ಟಿಪ್ಪಣಿಗಳನ್ನು ಬರೆಯುವುದನ್ನು ಒಳಗೊಂಡಿವೆ.

ಹಲವುವೇಳೆ ವಿದ್ಯಾರ್ಥಿ ಮತ್ತು ಅವರ ಬೆಂಬಲ ಜಾಲಕ್ಕೆ ಬಿಟ್ಟುಬಿಡಲಾಗುತ್ತದಾದರೂ, ಅಧ್ಯಯನ ಕೌಶಲಗಳನ್ನು ಹೆಚ್ಚಾಗಿ ಪ್ರೌಢಶಾಲೆ ಮತ್ತು ವಿಶ್ವವಿದ್ಯಾಲಯ ಮಟ್ಟದಲ್ಲಿ ಕಲಿಸಲಾಗುತ್ತದೆ. ಅನೇಕ ಪುಸ್ತಕಗಳು ಮತ್ತು ಜಾಲಗಳು ಲಭ್ಯವಿವೆ, ಉದಾಹರಣೆಗೆ ಟೋನಿ ಬೂಜ಼ಾನ್‍ರ ಪುಸ್ತಕಗಳು.

ಹೆಚ್ಚು ವಿಶಾಲವಾಗಿ, ಒಬ್ಬ ವ್ಯಕ್ತಿಯ ಓದುವ, ನೆನಪಿನಲ್ಲಿಡುವ ಮತ್ತು ಪರೀಕ್ಷೆಗಳಲ್ಲಿ ಉತ್ತೀರ್ಣನಾಗಲು ನೆರವುನೀಡುವ ಮಾಹಿತಿಯನ್ನು ನೆನಪಿಸಿಕೊಳ್ಳುವ ಸಾಮರ್ಥ್ಯವನ್ನು ಹೆಚ್ಚಿಸುವ ಯಾವುದೇ ಕೌಶಲವನ್ನು ಅಧ್ಯಯನ ಕೌಶಲವೆಂದು ಕರೆಯಬಹುದು, ಮತ್ತು ಇದು ಸಮಯ ನಿರ್ವಹಣೆ ಮತ್ತು ಪ್ರೇರಕ ತಂತ್ರಗಳನ್ನು ಒಳಗೊಳ್ಳಬಹುದು.

ಅಧ್ಯಯನ ಕೌಶಲಗಳು ಸಾಮಾನ್ಯವಾಗಿ ಅಲ್ಪ ಸಮಯದಲ್ಲಿ ಕಲಿಯಬಹುದಾದ, ಮತ್ತು ಅಧ್ಯಯನದ ಎಲ್ಲ ಅಥವಾ ಬಹುತೇಕ ಕ್ಷೇತ್ರಗಳಿಗೆ ಅನ್ವಯಿಸಬಹುದಾದ ಬೇರೆ ಬೇರೆ ತಂತ್ರಗಳು. ಹಾಗಾಗಿ, ಅವನ್ನು ಒಂದು ನಿರ್ದಿಷ್ಟ ಅಧ್ಯಯನ ಕ್ಷೇತ್ರಕ್ಕೆ (ಉದಾ. ಸಂಗೀತ ಅಥವಾ ತಂತ್ರಜ್ಞಾನ) ವಿಶಿಷ್ಟವಾದ ಕಾರ್ಯಕೌಶಲಗಳಿಂದ, ಮತ್ತು ಬುದ್ಧಿಮತ್ತೆಯ ಅಂಶಗಳು ಅಥವಾ ಕಲಿಕಾ ಶೈಲಿಗಳಂತಹ ವಿದ್ಯಾರ್ಥಿಯಲ್ಲಿ ಅಂತರ್ಗತವಾಗಿರುವ ಸಾಮರ್ಥ್ಯಗಳಿಂದ ಪ್ರತ್ಯೇಕಿಸಬೇಕು.

ಕಂಠಪಾಠವು ಯಾವುದನ್ನಾದರೂ ನೆನಪಿನಲ್ಲಿಟ್ಟುಕೊಳ್ಳುವ ಪ್ರಕ್ರಿಯೆ. ಕಂಠಪಾಠದ ಕ್ರಿಯೆಯು ಹಲವುವೇಳೆ ಆನಂತರದ ಸ್ಮರಣಕ್ಕಾಗಿ ಅನುಭವಗಳು, ಹೆಸರುಗಳು, ಭೇಟಿಕಾಲಗಳು, ವಿಳಾಸಗಳು, ದೂರವಾಣಿ ಸಂಖ್ಯೆಗಳು, ಪಟ್ಟಿಗಳು, ಕಥೆಗಳು, ಕವನಗಳು, ಚಿತ್ರಗಳು, ನಕ್ಷೆಗಳು, ರೇಖಾಚಿತ್ರಗಳು, ವಾಸ್ತವ ಸಂಗತಿಗಳು, ಸಂಗೀತ ಅಥವಾ ಇತರ ದೃಶ್ಯ, ಶ್ರವ್ಯ, ಅಥವಾ ಯುದ್ಧತಂತ್ರದ ಮಾಹಿತಿಯಂತಹ ವಿಷಯಗಳನ್ನು ನೆನಪಿನಲ್ಲಿಟ್ಟುಕೊಳ್ಳುವ ಸಲುವಾಗಿ ಕೈಗೊಂಡ ಒಂದು ಉದ್ದೇಶಪೂರ್ವಕ ಮಾನಸಿಕ ಪ್ರಕ್ರಿಯೆ.

ಉಲ್ಲೇಖಗಳು

ಕಲಿಕಾ ವಿಧಾನಗಳು